Početak/Društvo/Svi naplatni kanali radiće bez pauze. Putevi Srbije spremni za sledeći vikend koji će biti jedan od frekfentnijih\nFoto: JP "Putevi Srbije"\n„Intenzivirali smo rad na naplatnim stanicama, svi naplatni kanali, kanali za distribuciju kartica i kanali za elektronsku naplatu putarine (ENP) rade 24 časa dnevno bez pauze, dok povećan broj inkasanata obezbeđuje nesmetan prolazak vozila na autoputevima u Republici Srbiji“, saopštilo je ovo preduzeće.\nКorisnici autoputeva i učesnici u saobraćaju biće blagovremeno informisani o eventualnim zadržavanjima na naplatnim stanicama, prekidima saobraćaja, stanju na putnoj mreži i ostalim značajnim informacijama korisnim za bezbedno i nesmetano odvijanje saobraćaja putem internet stranice www.putevi-srbije.rs , aplikacije za mobilne telefone „Putevi Srbije“, društvenih mreža kao i promenljivih poruka na portalima postavljenih duž autoputeva.\n„Apelujemo na sve učesnike u saobraćaju na maksimalan oprez i strpljenje u vožnji! Na put posebno na dužim relacijama, krećite odmorni, u jutarnjim časovima kada su temperature vazduha ugodnije za vožnju, obratite pažnju na radove, prilagodite brzinu kretanja uslovima na putu i poštujte ograničenja brzine i postojeću saobraćajnu signalizaciju!“.\n„Putevi Srbije“ su svim učesnicima u saobraćaju poželeli srećan put!\nauto put gužva u saobraćaju Putevi Srbije saobraćaj


Drugi memorijalni turnir Nikola Vulinović\nponedeljak, 06 jul 2020 18:01\nU centru Stare Pazove ovih dana je u toku drugi humanitarni memorijalni turnir u malom fudbalu posvećen preminulom Nikoli Vulinoviću.\nSve utakmice igraju se u večernjim satima na terenu za male sportove pri stadionu Jedinstva. Takmičenje će u sredu ući u eliminacionu fazu i turnir bi trebao da bude završen do subote.\n250 godina Slovačke evangeličke crkve u Staroj Pazovi\npetak, 26 jun 2020 19:04\nSvečanim bogosluženjem u crkvi i na otvorenom, obeleženo je 250 godina od osnivanja Slovačke crkvene opštine u Staroj Pazovi.\nPrskanje komaraca u celoj opštini\npetak, 26 jun 2020 17:00\nU opštini Stara Pazova sprovodi se tretman suzbijanja odraslih formi komaraca.\nsreda, 24 jun 2020 15:13\nPrema podacima objavljenim od strane Opštinske izborne komisije, na nedeljnim lokalnim izborima u opštini Stara Pazova najviše glasova osvojila je Srpska napredna stranka 59,1 procenat, na drugom mestu je Socijalistička partija Srbije sa 8,96 procenata, dok je na trećem mestu Grupa građana Izbor za našu opštinu sa 6,75 procenata.\nPromocija knjige Ranka Babića u biblioteci\nOtvorena izložba u Galeriji Mira Brtka\nMuškarac bivšoj supruzi udarao glavu o automobil\nStrana 1 od 505


Otrovni vazduh ujedinjuje Balkan - oradio.rs\nOtrovni vazduh ujedinjuje Balkan\nRegulatorni institut za obnovljivu energiju i životnu sredinu (RERI) podneo je Višem sudu u Beogradu tužbu protiv Elektroprivrede Srbije (EPS) jer su višestruko prekoračene dozvoljene emisije sumpor-dioksida iz termoelektrana "Nikola Tesla" i "Kostolac", što ozbiljno ugrožava zdravlje građana.\nRERI tužbom nastoji da pred sudom zaštiti zdravlje i pravo građana Srbije na zdravu životnu sredinu i da obezbedi da u budućnosti termoelektrane ne emituju sumpor-dioksid iznad granice maksimalnih godišnjih dozvoljenih emisija. U 2018. i 2019. godini termoelektrane u vlasništvu EPS-a emitovale su više od 300 hiljada tona sumpor-dioksida godišnje, što je gotovo šest puta više od zakonski dozvoljenih 55 hiljada tona.\nOva tužba stiže upravo u vreme kada problem zagađenja vazduha pokušavaju da reše zajednički ekološki aktivisti sa celog Balkana.\n”Ujedinjeni Balkan za čist vazduh” pokrenuo je Evropski fond za Balkan (EFB), okupivši iskusne ekologe iz Srbije i regiona, a izvršna direktorka EFB-a Aleksandra Tomanić za Oradio kaže da je inicijativu oformilo više organizacija iz regiona: Pravo na grad iz Beograda, Environmental and Territorial Management Institute iz Tirane, Ekoforum iz Zenice i Centar za ekologiju i energiju iz Tuzle, Sbunker iz Prištine, Air Care iz Skoplja i OZON iz Podgorice.\nPrema njenim rečima, besmisleno je rešavati zagađenje vazduha samo u svom dvorištu jer to dvorište nije stakleni balon. Kako vazduh delimo sa komšijama, potrebno je da ga zajedno pročistimo.\n"Mnoge zemlje u našem regionu mnogo duže govore o zagađenosti vazduha, nego mi. Svi smo znali da su Skoplje i Sarajevo zagađeni. Kod nas je ta priča započeta tek pre dve-tri godine i to zahvaljujući pokretu 'Ne davimo Beograd'. Danas smo došli dotle da se o stanju vazduha na neki način govori, ali i dalje ne znamo šta to zaista znači. Jasno je da se sa zagađenjem svi u regionu susrećemo", kaže Aleksandra.\nOna tvrdi da je važna regionalna povezanost i solidarnost, koja srećom nije uništena.\n"Nije normalno da svi mi udišemo toksični vazduh. Želimo da informišemo ljude šta znači to zagađenje, da znaju da delimo vazduh sa drugim stanovnicima Balkana. Treba da znaju da postoje međunarodni ugovori koje su naše države potpisale, a kojih se uglavnom ne pridržavaju. Kampanja koju smo započeli otvorena je za sve. Radimo sa stručnjacima, sa ljudima iz NVO, imamo proverene podatke koje odgovaraju činjeničnom stanju, pa sada pokušavamo da prilagodimo tu priču svima nama koji nismo stručnjaci za sumpor dioksid i njegov uticaj na zdravlje", kaže Aleksandra.\nAleksandra ponavlja da su najveći zagađivači na Balkanu velika ložišta i termoelektrane, iako ulogu u zagađenju imaju i saobraćaj i individualna ložišta, ali "nemerljivo manje".\n"Treba znati da 16 termoelektrana na Balkanu emitiju više štetnih čestica nego 250 termoelektrana u EU. Sad već imamo studije koje pokazuju da je, u zemljama koje imaju ovakvo zagađenje, smrtnost od korone čak za 11 odsto veća nego u drugim državama. Svetska zdravstvena organizacija kaže da godišnje na Balkanu umre 16.000 ljudi zbog aerozagađenja, od čega 7.000 samo u Srbiji. Uskoro se moramo pozabaviti i temom neplodnosti koja je takođe epidemioloških razmera na Zapadnom Balkanu. Mi dobijamo pesmice od ministarstva i slušamo kako žene ne žele da rađaju, a do sada uopšte nismo pričali o tome koliki udeo zagađenje vazduha ima na reproduktivne organe, endokrinološki sistem, održavanje trudnoće, pokretljivost spermatozoida. Posledice zagađenja po nas su, dakle, katastrofalne", objašnjava Aleksandra.\nNaša sagovornica kaže da će inicijativa promovisati zdravstveni aspekt zagađenja, baviće se velikim zagađivačima i njihovom ulogom u problemu, a deo kampanje biće fokusiran na monitoring i ulogu države u svemu tome.\nU kampanju "Ujedinjeni Balkan za čistiji vazduh" uključili su se ekološki aktivisti, sa bogatim iskustvom i znanjem, iz celog Balkana. Samir Lemeš iz organizacije "Eko forum" iz Zenice ponavlja da vazduh ne zna za granice i da je udruživanje jedini logičan korak u daljoj borbi.\n"Dva su razloga zbog kojih je potrebna ova saradnja: zemlje Zapadnog Balkana su male sa ograničenim kapacitetima za praćenje kvaliteta zraka, što je veoma skupo. Neophodna je saradnja na ovako malom prostoru. Ograničena su nam i znanja koja imamo, pa je važno da ih razmenjujemo i učimo jedni od drugih. Drugi razlog je to što se Zapadni Balkan bori sa zagađenjima kojih u EU odavno više nema. Oni su taj problem rešili, bave se efektima staklene bašte, dok se mi još uvek borimo sa benzenom, ugljen dioksidom, prašinom, prljavim česticama", kaže Lemeš.\nOn dodaje da će EU pre pomoći celom regionu nego da čeka da svaka zemlja samostalno istupi.\nNjegov kolega iz Makedonije Gorjan Jovanovski, razvio je aplikaciju za mobilne telefone "Air care" koju koristi više od pola miliona ljudi. Ova aplikacija pobrala je brojne nagrade i pokazala se kao dobar korak za javnost da postane svesna pretnji iz zagađenog vazduha. On je, kako kaže, počastvovan da bude deo balkanske kampanje za čistiji vazduh.\n"Nismo sami u ovom problemu koji nije nov, on je tu decenijama. Mi pratimo izvore zagađenja već dugo i nažalost, ispostavlja se, trčimo u krug. Ova inicijativa je pokazala da nismo sami, da nas sve pogađa isti problem i da možemo da izvršimo pritisak na vlade da počnu da menjaju stvari ili da im kažemo da odstupe i puste nekoga ko je voljan da rešava problem zagađenja", kaže Jovanovski za Oradio.\nOn napominje da godišnje umre oko 3.000 Makedonaca od posledica aerozagađenja, što je prevelik broj za tako malu državu. Dodatni problem je, kaže on, to što najveći broj gradova u Makedoniji leži u dolinama i kotlinama, pa se zagađeni vazduh tu duže zadržava i stvara daleko veće probleme.\nNikšićanin Aleksandar Perović iz organizacije "Ozon" dodaje da se problem aerozagađenja na Balkanu usložnjava zbog pandemije Koronavirusa i da je sve jasnije da on mora hitno da se rešava.\n"Crna Gora ima slične probleme kao ostale zemlje u regionu, ali postoje specifičnosti od države do države. Mi imamo samo jednu termoelektranu koja je izvor zagađenja, a imamo prevše individualnih ložišta koje u tome učestvuje. Naša zemlja prednjači i po broju automobila po glavi stanovnika, naročito u gradovima-crnim tačkama: Podgorici, Pljevljima, Nikšiću i Bijelom Polju. Logično je da se udružimo svi koji shvatamo u kolikom problemu se nalazimo, a to nam poručuje i EU, da moramo da se umrežavamo i zajednički rešavamo zagađenje. Ako izdržimo u ovoj kampanji, mislim da ćemo uspeti da utičemo i na donosioce odluka u regionu da svedu zagađenje na najmanju moguću meru", kaže Perović.\nNaši sagovornici upozoravaju i na činjenicu da Srbija i Bosna i Hercegovina i dalje ostaju pri planovima za izgradnju novih termoelektrana, koje se u državama članicama EU gase, u vreme kada oprema za proizvodnju energije iz obnovljivih izvora drastično pojeftinjuje, a kompanije koje proizvode i koriste ugalj suočene su sa sve većim troškovima na ime dozvola za ispuštanje ugljen-dioksida i ispunjavanja propisa za za zaštitu životne sredine.\nKompletnu emisiju "Za i protiv" posvećenu borbi Balkana za zdraviji vazduh, poslušajte na našem podkastu.


PREDSEDNIK I TVORAC NAJBOLJEG KLUBA U SRBIJI Zoran Radojičić za Blicsport: Vizura je odbojkaški ponos\nOdbojkaška reprezentacija Srbije pobedila je Iran 3:2, po setovima 21:25, 25:15, 26:28, 25:22, 15:8 u drugom kolu trećeg vikenda Lige nacija u Riminiju, a u istoriju je ušao kapiten Marko Podraščanin.\nODRŽAN ŽREB U STAROM DVORU Odbojkašice Srbije dobile zanimljive rivalke na Evropskom prvenstvu!\nU Skupštini grada Beograda obavljen je žreb grupa za predstojeće Evropsko prvenstvo za odbojkašice čija završnica će narednog leta biti odigrana u Beogradu.\nOdbojkaši su upravo napravili NOVI KLASIK ZA PAMĆENJE! Srbija porazila Francuze nakon ludog preokreta, šteta što ovi momci ne idu na OI\nMuška seniorska reprezentacija Srbije ostvarila je fantastičan trijumf u drugoj utakmici Lige nacija 2021. u Riminiju.\nPET OD PET ZA PRVO MESTO! "Gracije" na krilima Brankice Mihajlovićeve preživele PRAVU DRAMU protiv Turkinja\n"Posle mene, potop" reči su koje je svojevremeno izgovorio francuski kralj Lui 15, ali bi bilo bolje da ih je skovala Brankica Mihajlović, pošto su ona i njene saigračice reprezentaciju Turske, domaćina turnira, "potopile" u finalnoj utakmici grupne faze Evropskog prvenstva, čime su zauzele prvo mesto u grupi A (25:23, 19:25, 22:25, 22:25).\nOdbojkašima Bukovice iz Ivanjice i Ribnice iz Kraljeva zabranjeno je danas da pređu prelaz Brnjak kako bi odigrali zakazane utakmice redovnog kola u okviru Regionalne lige Zapad u Zubinom Potoku.\nPenzionisala se najbolja odbojkašica Evrope iz 2011. godine\nLegendarna poljska odbojkašica Malgoržata Glinka-Mogentale odlučila je da završi karijeru u 36. godini.\nNIŠTA OD PREMIJERNE POBEDE Odbojkaši Srbije posle MARATONA izgubili od Nemaca\nMuška odbojkaška reprezentacija Srbije poražena je od Nemačke sa 3:2 (25:20, 16:25, 26:28, 26:24, 15:9) na startu turnira osme grupe II vikenda Lige nacija u Otavi.\nODBOJKAŠICE NAPADAJU LIGU NACIJA Terzić objavio širi spisak za balon u Riminiju\nZoran Terzić, prvi trener ženske seniorske reprezentacije Srbije, akutelnog svetskog i dvostrukog uzastopnog evropskog prvaka i vicešampiona OI, saopštio je širi spisak igračica (29) za Ligu nacija 2021.\nCRVENO-BELO POJAČANJE Zvezda vratila u tim odbojkašku reprezentativku Srbije\nSrednji bloker, Božica Marković, posle godinu dana se vratila u Crvenu zvezdu i po drugi put će obući crveno-beli dres.\nOdbojkaši Vojvodine poraženi od Šomona u prvom meču trećeg kola kvalifikacija za Ligu šampiona\nOdbojkaši Vojvodine izgubili su od Šomona sa 3:0 (25:22, 25:16, 25:23) u Francuskoj u prvom meču trećeg kola kvalifikacija za Ligu šampiona.\nDođite na Zlatibor i TRENIRAJTE ODBOJKU SA ŠAMPIONKAMA! Dve bivše reprezentativke su se vratile u Srbiju sa željom da trofejni sport podignu na mesto koje mu pripada /FOTO/\nGde je bolje provesti letnji raspust nego na svežem vazduhu na planini i baviti se sportom? Ako uz to imate priliku da upoznate i neke od najboljih bivših i sadašnjih odbojkašica Srbije, onda je provod zagarantovan.\nNaša odbojkašica Slađana Erić PROTERANA IZ RUSIJE i to iz krajnje BIZARNOG RAZLOGA\nKako javlja "Komsomoljskaja pravda", naša odbojkašica Slađana Erić proterana je iz Rusije i to iz bizarnog razloga.\nTerzić saopštio spisak odbojkašica, Bjelica i Radenković ne idu na SP\nSelektor ženske odbojkaške reprezentacije Srbije Zoran Terzić saopštio je imena 14 igračica koje će igrati na Svetskom prvenstvu, među kojima nema korektorke Ane Bjelice i tehničara Danice Radenković.


Na inicijativu općinskog načelnika, a u cilju rješavanja problema funkcionisanja javnog gradskog prijevoza na području općine Hadžići danas je održan sastanak sa predstavnicima KJKP„GRAS“. Sastanku su prisustvovali načelnik Hamdo Ejubović sa svojim pomoćnicima, v.d. direktor “GRAS”-a Jakub Kubur direktor minibuskog saobraćaja Salko Šehović te zastupnica u Skupštini Kantona Sarajevo sa područja općine Hadžići Admela Hodžić.\nOpćinski načelnik je ukazao na brojne probleme u funkcionisanju javnog gradskog prijevoza na području mjesnih zajednica Osenik, Mokrine, Drozgometva i Lokve, ali i na preostalim utvrđenim linijama na području općine. Potrebno je što prije pristupiti rješavanju problema, posebno imajući u vidu da je počela nova školska godina pa su i povećane potrebe za prijevozom učenika, istakao je općinski načelnik.\nNa sastanku je zaključeno da će GRAS od petka, 7. februara 2020. uspostaviti minibusku liniju Hadžići-Drozgometva-Selimovići,dok je linija prema MZ Mokrine uvjetovana stanjem na cesti i stanjem voznog parka. Općina Hadžići će izdvojiti novac za kupovinu četiri pogonska motora za četiri minibusa kako bi se upotpunosti normalizovao kombi saobraćaj, rečeno je na današnjem sastanku.


Alfa Romeo opet ima muke sa proizvodnjom - Auto Republika\nAlfa Romeo opet ima muke sa proizvodnjom\n31/08/2021 - 07:37\nHronični nedostatak poluprovodnika trese čitavu automobilsku industriju, pa se ni italijanski brend ne snalazi bolje od konkurencije.\nSamo jednu sedmicu nakon što je ponovo otpočela proizvodnja Stelvija i Giulije u Kasinu, ponovo dolazi do obustave radova. Ovaj put na samo dva dana, 30. avgusta i 3. septembra. Šta više, italijanski automobilski novinari veruju da će ovo postati redovna praksa za taj pogon sve dok se ne srede dva problema. Oni ističu da je potpuno realna šansa da pomenuta fabrika radi samo 3-4 dana u nedelji, jer ne postoje uslovi za obimniju proizvodnju.\nPrva muka ovog pogona je naravno nestašica poluprovodnika i mikročipova, a druga je podjednako mučna – nedovoljna potražnja za Stelviom i Giulijom. Dvojac iz D segmenta već neko vreme čeka ozbiljniju restilizaciju koja bi omogućila bolje komercijalne rezultate. Često se pisalo o dolasku plug-in hibrida, ali za sada nema nikakvih novosti o temeljnom ažuriranju za ove modele. Moguće je da će više informacija biti dostupno u narednim danima kada bi trebalo da bude saopštena petogodišnja strategija za budućnost Alfe Romeo.\nU međuvremenu, pogon u Kasinu dočekaće bolje dane tek sa dolaskom Maseratijevog SUV asa – Grecalea. Ovaj četvorotočkaš koristi Giorgio platformu, kao i pomenuti Alfini aduti, stoga je i logično da se proizvodi upravo u ovoj fabrici.\nPodsetimo, proizvodna lokacija u Kasinu trenutno radi daleko od svog maksimuma. Neke informacije iz italijanskih medija navode da je u pitanju samo 20% od ukupnih kapaciteta ovog montažnog lokaliteta. Sa tim u vidu, iako je Maserati najavio da očekuje da će Grecale biti njegov najprodavaniji četvorotočkaš, teško se može očekivati da on samostalno donese drastičan boljitak ovom pogonu.\ntags: alfa romeo alfa romeo giulia alfa romeo stelvio Kasino Maserati Grecale Stellantis\nprevious Najveći serijski VW na svetu dobio sportski paket opreme\nnext Škoda slavi jubilej - 100.000 proizvedenih baterijskih automobila\nOvi nesretnici ne mogu da uposle pogone u svojoj zemlji. Čemu da se mi u Kragujevcu nadamo?\nProdaji pogona Renaultu😁..\nMa generalni problem je na globalnom nivou ta predimenzionisanost pogona. A tek će do kolapsa tražnje doći s razvojem održive mobilnosti…\nKljucu u katanac


Uvedena zabrana za gostujuće navijače\nU srijedu 26.02.2014. godine, u prostorijama NS Federacije BiH (Franca Lehara br. 3) održana je redovna 13. sjednica Izvršnog odbora NS FBiH na kojoj su doneseni sljedeći zaključci:\n1. Usvojen je zapisnik sa prethodne sjednice Izvršnog odbora NS FBiH.\n2. Usvojena informacija o takmičenju u Prvoj futsal ligi NS FBiH\n3. Odlučeno je da se na narednoj sjednici Izvršnog odbora NS FBiH razmotri lista delegata Prve futsal lige NS FBiH te od NS/FS BiH zatraži informacija o usvajanju liste delegata Premijer futsal lige BiH po dostavljenom prijedlogu NS Federacije BiH.\n4. Konstatirano je kako je NS FBiH izvršio sve pripreme za početak nastavka takmičenja u sezoni 2013/2014 u Prvoj ligi FBiH, Drugoj ligi FBiH i ostalim ligama u nadležnosti NS FBiH.\n5. Obzirom na cjelokupnu finansijsku i političku situaciju u Bosni i Hercegovini, a uvažavajući dinamiku započetih radova na poboljšanju stanja infrastrukture, odlučeno je da NK „MLADOST“ Doboj Kakanj, NK „TROGLAV“ Livno i NK „PODGRMEČ“ Sanski Most mogu utakmice drugog dijela sezone 2013/2014 igrati na vlastitim stadionima. U sezoni 2014/2015 svi klubovi Prve lige FBiH u potpunosti moraju ispunjavati uslove infrastrukture.\n6. Uz uvažavanje odluke NS/FS BiH o zabrani za gostujuće navijače klubova Premijer lige BiH, a imajući u vidu trenutnu političku situaciju u Bosni i Hercegovni, uvodi se zabrana organizovanog odlaska navijača klubova Prve lige FBiH na gostujuće utakmice. Zabrana se odnosi na organizovane odlaske i posjete navijaća kao i upotrebu i isticanje navijačkih rekvizita gostujućeg tima a u cilju izbjegavanja mogućih sukoba i korištenja takmičenja NS FBiH i utakmica u mogućem promovisanju okupljanja i manifestovanja nesportskih aktivnosti na i oko stadiona, kao i na maršutama putovanja.\n7. Prihvaćena je informacija posebne Komisije za utvrđivanje stanja i funkcioniranja NS SBK/KSB-Travnik uz konstatiranje da iz NS SBK/KSB nije dostavljena potpuna dokumentacija. Obavezuje se NS SBK/KSB da dostavi cjelokupnu traženu dokumentaciju koju će razmatrati nadležne komisije NS FBiH.\n8. Redovna sjednica Skupštine NS FBiH zakazuje se za četvrtak 27.03.2014. godine u Sarajevu uz utvrđeni dnevni red za sjednicu.\n9. Obavezuju se svi kantonalni/županijski savezi da prema statutarnim odredbama redovne sjednice skupština održe do isteka mjeseca marta/ožujka 2014 godine, te na sjednice obavezno pozovu predstavnike NS FBiH što je obaveza utvrđena statutima svih kantonalnih/županijskih saveza.\n10. Prihvaćen je izvještaj o radu i izvještaj o finansijskom poslovanju NS FBiH za 2013 godinu te se isti dostavlja Skupštini NS FBiH.\n11. Prihvaćen je plan rada i finansijski plan NS FBiH za 2014 godinu i isti se dostavlja Skupštini NS FBiH.\n12. O prijedlozima Komisije za omladinski nogomet nakon dodatnog razmatranja odlučit će se na narednoj sjednici Izvršnog odbora NS FBiH.\n13. Pregled troškova klubova po osnovu članarina, registracija i dr., dostavlja se Komisiji za propise koja će Izvršnom odboru NS FBiH nakon objektivnog razmatranja svih parametara predložiti donošenje unificirane odluke obavezujuće za sve kantonalne/županijske saveze.\n14. Takmičarski organi Druge lige FBiH grupa „CENTAR“ upozoravaju se na ozbiljne propuste u radu tokom jesenjeg dijela sezone 2013/2014, a Izvršni odbor NS FBiH će u toku drugog dijela sezone 2013/2014 pratiti rad svih takmičarskih organa Druge lige i u slučaju uočenih propusta poduzeti mjere u skladu sa ovlastima i važećim propisima.


Budžet opštine Prijepolje za 2019. godinu - 1.257.305.961 dinara • Radio Prijepolje\nNaslovna Prijepolje Budžet opštine Prijepolje za 2019. godinu – 1.257.305.961 dinara\nPre nego što stigne pred odbornike, predlog Odluke o budžetu opštine Prijepolje za narednu godinu, shodno zakonskoj obavezi, prošao je Javnu raspravu koju je organizovalo Odeljenje za budžet i finansije Opštinske uprave.\nObrazlažući Nacrt Odluke najvažnijeg dokumenta prisutnim građanima, predstavnicma mesnih zajednica i direktnih budžetskih korisnika obratio se rukovodilac Odeljenja za budžet Dragiša Rakonjac koji je istakao da će kasa grada na Limu u narednoj godini biti teška 1.257.305.961.oo dinara što je za skoro 7% više od ovogodišnje.\nOd te sume najviše novca predviđeno je da bude utrošeno za organizaciju saobraćaja i saobraćajne infrastrukture.\nNovina u budžetu jeste da će mesne zajednice ponovo raspolagati sa novcem i to isključivo za tekuće održavanje. Za ovu namenu planirano je 18 miliona dinara. Dok je 10 miliona dinara predviđeno za kupovinu zemljišta u Šehovića polju, kako bi se obezbedio nastavak izgradnje pristupnih saobraćajnica oko novog mosta.\nNezadoviljstvo predloženim budžetom i raspodelom sredstava, pre svega zbog planiranih investicija iskazali su predsednici mesnih zajednica Prijepolje, Kosatica,Babine, Gostun i Džurovo.\nPrethodni tekstSvaki treći muškarac u Srbiji živi sa roditeljima i bratom ili sestrom\nSledeći tekstJedini ispravan način da se ne ogrešite o ostarele roditelje!\nOd marta građani Srbije plaćaju račune sistemom “prepoznavanja lica”


Ministar Dačić razgovarao sa ambasadorom Kazahstana\nPrvi potpredsednik Vlade i ministar spoljnih poslova Republike Srbije Ivica Dačić susreo se danas sa nerezidencijalnim ambasadorom Republike Kazahstan u Republici Srbiji, sa sedištem u Budimpešti, Nurbahom Rustemovom.\nTokom susreta razmotrena su aktuelna bilateralna pitanja i mogućnosti za njihovo unapređenje, pre svega u ekonomskoj oblasti. Posebna pažnja posvećena je predstojećoj poseti predsednika Republike Kazahstan Nursultana Nazarbajeva Beogradu, juna ove godine, kao i učešću Srbije na Međunarodnoj izložbi "EHRO 2017 Astana, Kazahstan".\nSa naše strane je istaknuta zahvalnost Kazahstanu za principijelnu poziciju poštovanja suvereniteta i teritorijalnog integriteta Republike Srbije, kao i na postavljanju tokom Generalne konferencije Uneska, novembra 2015. godine, kada je Kazahstan glasao protiv prijema tzv. Kosova u ovu organizaciju.


Bivši komandant Šestog bataljona Zvorničke brigade VRS : Ostoji Stanišiću 11 godina zatvora za genocid | Kliker.info\nBivši komandant Šestog bataljona Zvorničke brigade VRS : Ostoji Stanišiću 11 godina zatvora za genocid\nSud BiH proglasio je krivim Ostoju Stanišića bivšeg komandanta Šestog bataljona Zvorničke brigade VRS-a za pomaganje u izvršenju genocida te ga osudio na 11 godina zatvora. Njegov zamjenik Marko Milošević oslobođen je optužbi zbog nedostatka dokaza.\nUbistva oko 700 Bošnjaka, muškaraca i dječaka iz Srebrenice i okoline jula 1995. godine na brani u Petkovcima kod Zvornika okarakterisana su genocidom, a stanišić je prema stavu Sudskog vijeća imao uvid u dešavanja, te je pomagao istrebljenje Bošnjaka iz Srebrenice.\nMuškarce i dječake Bošnjake, snage VRS najprije su, nakon zarobljavanja, dovodili u školu u Petkovcima, gdje su mnogi zlostavljani i ubijani, a potom su prema navodima svjedoka odvedeni na branu i strijeljani.\nTokom prvostepenog postupka Tužilaštvo BiH izvelo je oko 70 svjedoka dok je odbrana izvela 39, a Stanišić je osuđen u skladu sa krivičnim zakonom bivše SFRJ.Na ovu presudu postoji mogućnost žalbe.


Skupština Vojvodine: Skrnavljenje Racije | Autonomija\nSkupština Vojvodine: Skrnavljenje Racije\n"Kasno su se javili..", "objasnio" Organizacioni odbor\nOdlukom Organizacionog odbora za obeležavanje 71. godišnjice Novosadske racije delegaciji Skupštine AP Vojvodine nije bilo dozvoljeno da učestvuje u jučerašnjem zvaničnom protokolu ovog događaja.\nApsolutna je neistina da je, kako je to medijma saopštio predsednik Organizacionog odbora, razlog tome „kasno su se javili“, jer je Protokol Skupštine AP Vojvodine odmah po formiranju Organizacionog odbora, stupio u kontakt sa njegovim predsednikom i gotovo svakodnevno insistirao na tome da se delegacija Skupštine AP Vojvodine uvrsti u zvanični protokol, u delu u kojem sve ostale delegacije polažu vence, najavljene od strane oficijelnog spikera.\nProtokolu Skupštine AP Vojvodine je, nakon upornog i blagovremenog insistiranja na odgovoru, 21. januara od strane Protokola Grada Novog Sada poslat sinopsis i spisak delegacija, u kojem je bilo vidljivo da delegacija Skupštine APV nije uvrštena u zvanični protokol. Na telefonski upit Protokola Skupštine APV za objašnjenje ove situacije, predsednik Organizacionog odbora je izjavio da je „to stav Organizacionog odbora, koji se ne komentariše“.\nIz navedenih razloga, delegacija Skupštine AP Vojvodine, predsednik Skupštine AP Vojvodine Ištvan Pastor i potpredsednici Milivoj Vrebalov i Dušan Jakovljev juče su prisustvovali ovom događaju, zajedno sa okupljenim građanima. Delegacija Skupštine AP Vojvodine položila je venac na spomen-obeležje „Porodica“, po završetku oficijelnog dela programa, kada svoju počast nevino stradalim žrtvama dostojanstveno odaju svi okupljeni građani.\nIz dubokog pijeteta prema samom događaju, Skupština AP Vojvodine nije juče želela da saopštavanjem javnosti ovih detalja skreće pažnju sa suštine ovog događaja, a to je sećanje na žrtve tragičnih novosadskih dana 1942. godine.\nPravo, doduše neobjašnjivo, Organizacionog odbora jeste da ne uvrsti Skupštinu AP Vojvodine u delegacije koje učestvuju u zvaničnom protokolu, kao što imaju pravo i da ne kažu razlog ove odluke.\nOrganizacioni odbor nema pravo da iznosi neistine da je razlog izostanka delegacije Skupštine AP Vojvodine iz zvaničnog protokola „kasno su se javili“.


Bivši čuvar mreže Partizana rekao je Tanjugu da srpski šampion bez dileme ima bolji tim od zagrebačke Mladosti, ali da veliki problem na tom meču može da bude sudjenje.\n"Iz iskustva znam da hrvatski klubovi u Evropi uvek imaju dobro sudjenje. Bez obzira na to koji su ta tabeli u domaćem šampionatu i kako igraju, Mladost uvek ima dobar rejting kod sudija i to bi Partizanu mogao da bude veliki problem. Igrao sam ove sezone i protiv jednih i protiv drugih, 'crno-beli' su svakako bolji tim, ali u polufinalu ne mora uvek bolji da pobedi“, rekao je Šefik.\nOn tvrdi da Partizan "igra najbolji vaterpolo u Evropi", ali je Pro Reko ipak "favorit za titulu“.\n"Partizan pruža najbolje partije, a Pro Reko ima bez dileme najkvalitetniji tim. U procentima prednost dajem Italijanima, recimo 60:40", naveo je Šefik.\nNekadašnji golman reprezentacije Srbije, a sada uzdanica državnog tima Crne Gore svestan je da njegov tim u polufinalu protiv Pro Reka ima minimalne šanse.\n"Trebalo bi mnogo toga da se poklopi na toj utakmici, pa da ih iznenadimo.To znači da bismo mi morali da odigramo iznad, a oni ispod svojih mogućnosti, a zatim da ja odbranim gotovo sve. Sve je moguće, oni su favoriti, ali nećemo se predati“, istakao je Šefik.\nOn je pohvalio kolege u redovima učesnika završnog turnira i istakao da prvi put na fajnal-foru brane čeiri najbolja golmana sveta.\n"Slobodan Soro, Josip Pavić i Djakomo Pastorino su najbolji čuvari mreže na planeti. Ne znam da li će baš golmani da donesu prevagu, ali sigurno će ih biti teško savladati“, zaključio je Šefik.


Rukometaši Majdanpeka su na gostovanju u Valjevu savladali Metalac rezultatom 38:32. Posle pobede u Krivelju protiv domaćeg tima sa 1:0 u poslednjem kolu fudbalske Okružne lige Bor, fudbaleri Poreča su osvojili titulu jesenjeg prvaka i time potvrdili ozbiljnost svojih najava da će se ove godine ponovo izboriti za plasman u viši rang takmičenja. Rudna Glava je na svom terenu savladala majdanpek sa 4:3. Na taj način Rudnoglavci su osvojili važne bodove, a Majdanpek svoje ambicije za prvo mesto stavio ad akta. Odbojkašice Majdanpeka savladale su Poreč sa 3:0 u setovima i osvojile prvo mesto na kraju jesenjeg dela takmičenja.


SVETSKI DAN ZAŠTITE ŽIVOTNE SREDINE - E2 Portal\nNaslovna Izdvajamo SVETSKI DAN ZAŠTITE ŽIVOTNE SREDINE\nUsled štetnog uticaja industrijalizacije, životna sredina (vazduh, voda, pa čak i svetlost) postala je toliko zagađena da ozbiljno ugrožava naše psiho-fizičko zdravlje.\nŠtaviše, 60% – 90% po život opasnih respiratornih, kardiovaskularnih i kancerogenih oboljenja posledica su visokog stepena zagađenosti.\nPovodom Svetskog dana zaštite životne sredine, kompanija Zepter International pripremila je specijalne cene za sve vas!\nTherapyAir® iOn & TherapyAir® Smart\nSobni prečišćivači vazduha\nPretvaraju svaki zatvoren prostor u nepresušnu oazu zdravo čistog vazduha tako što uklanjaju 99,9%: toksičnih čestica (PM 2.5 i PM 10), patogena (bakterija i virusa), alergena (prašine, polena, buđi, peska, pepela…) i drugih štetnih materija koje izazivaju respiratorna, kardiovaskularna i kancerogena oboljenja, opasna po život!\nTherapyAir® iOn konstantno generiše 1.236.000 negativnih jona po cm³ i koristi napredni šestostepeni sistem prečišćavanja. Proglašen za najbolji prečišćivač vazduha na svetu i sertifikovan od strane nemačkih eksperata!\nTherapyAir® Smart konstantno generiše 5.000.000 negativnih jona po cm3 i koristi superiornu tehnološku kombinaciju troslojnog filtera od 360° i UV svetlosti, najefikasnijeg prirodnog sterilizatora. Sertifikovan od strane nemačke laboratorije GUI kao efektivan u zaštiti od koronavirusa!\nMyIon & MyIonZ Pro\nLični, nosivi prečišćivači vazduha\nNeprekidni izvori zdravo čistog vazduha i kontinuirana zaštita za odrasle i decu od: patogena (bakterija i virusa), alergena (prašine, polena, buđi, peska, pepela…), toksičnih čestica (PM 2.5 i PM 10) i drugih štetnih materija koje izazivaju respiratorna, kardiovaskularna i kancerogena oboljenja, opasna po život!\nBežični sistem za prečišćavanje vode\njači imunitet, kvalitetniji koža, kosa i nokti i unapređeno opšte stanje organizma; smanjen umor, bolja memorija i unapređena koncentracija!\nZepter Hyperlight Eyewear®\nJedinstvene naočare na svetskom tržištu optike!\nRevolucionarna sočiva, s integrisanim derivatom fulerena C60, pretvaraju sve tipove štetne, prirodne i veštačke svetlosti u hiperharmonizovanu svetlost, blagotvornu za oči, mozak i organizam. Tako Hyperlight Eyewear® pametne naočare:\nublažavaju stres, depresiju, umor i refleksiju; unapređuju koncentraciju, memoriju, san, produktivnost i vid;\nubrzavaju proces donošenja pametnih odluka!\nPrethodni tekstPLASTIKA JE ŠTETNIJA ZA KLIMU NEGO ŠTO SE TO MISLI\nSledeći tekstEPS ĆE DOBITI PRVI VETROPARK ZA DVE GODINE


Direktori Saveta za nacionalnu bezbednost SAD u poseti Beogradu\nMinistar spoljnih poslova Srbije Ivica Dačić, (AP Photo/Darko Vojinovic)\nDžon Erat, glavni direktor za evropske poslove Saveta za nacionalnu bezbednost Bele kuće i Vilijam Bred Berkli, direktor za evropske poslove u Saveta za nacionalnu bezbednost, koji borave u dvodnevnoj poseti Beogradu sastali su se sa ministrom spoljnih poslova Ivicom Dačićem.\nPonovljena je spremnost za nastavak dijaloga u cilju pronalaženja trajnog rešenja nakon povlačenja odluke o taksama, a sa američke strane je ponovljen stav o potrebi hitnog ukidanja taksi koje je Priština uvela na robu iz Srbije i BiH.\nIzražena je snažna podrška što skorijem nastavku dijaloga radi iznalaženja obostrano prihvatljivog i trajnog rešenja, koje će voditi očuvanju stabilnosti, bezbednosti i daljem napretku celog regiona Zapadnog Balkana.\nKako je saopštilo ministarstvo spoljnih poslova Srbije, tokom susreta izraženo je obostrano zadovoljstvo zbog unapređenja bilateralnih odnosa koji imaju bogatu istoriju.\nMinistar Dačić je podsetio da smo prošle godine nizom manifestacija obeležili 100 godina savezništva u Prvom svetskom ratu i vek od podizanja srpske zastave na Beloj kući.\n"Uvereni smo da su i srpske vlasti zabrinute. Nadamo se da će nadležni organi brzo istražiti sve pretnje kako bi se obezbedilo bezbedno okruženje za sve gradane Srbije,” navodi se u poruci.


Počinje FIZNIŠ - Gradska škola fizike za srednjoškolce - Departman za fiziku\n← Najava posmatranja iz opservatorije\nXLII Škola “Mladi fizičari” u Skoplju →\nPočinje FIZNIŠ – Gradska škola fizike za srednjoškolce\nPosted on October 23, 2018 by Fizika PMF\nOvog novembra počinje sa radom Gradska škola fizike – FIZNIŠ, namenjena učenicima srednjih škola sa teritorije grada Niša. U okviru škole, koja će trajati do aprila 2019. godine, srednjoškolci će imati priliku da učestvuju u izradi eksperimentalnih vežbi i računskih zadataka iz fizike, prisustvuju naučno-popularnim predavanjima, i druže se sa naučnicima od kojih mogu dobiti informacije iz prve ruke o dostignućima savremene nauke.\nGradsku školu fizike za srednjoškolce organizuju Društvo fizičara Niš, Podružnica Društva fizičara Srbije Nišavskog okruga i Departman za fiziku Prirodno-matematičkog fakulteta u Nišu. Aktivnosti škole biće realizovane u prostorijama Departmana za fiziku, i na prvom mestu biće posvećene onim učenicima koji nisu uključeni u pojačano obrazovanje koje postoji u specijalizovanim odeljenjima. Finansijska sredstva za realizaciju ovog projekta obezbeđena su od strane Kancelarije za mlade Grada Niša, a deo troškova pokriće i Prirodno-matematički fakultet u Nišu.\nU okviru FIZNIŠ-a, učenici će moći da se pripremaju za takmičenja kroz izradu računskih zadataka, da se upoznaju sa radom u laboratorijama fizike, i da prisustvuju predavanjima o aktuelnim naučnim temama na pristupačan način. Pored redovnih školskih sadržaja iz fizike, učenicima se nudi dodatno naučno obrazovanje i informacije iz prve ruke o naučnim rezultatima značajnim za svakodnevni život. Na ovaj način, omogućava im se da prodube znanja i osnaže sposobnosti neophodne za uspešan nastavak obrazovanja na odgovarajućim fakultetima, kao i da aktivno učestvuju u razvoju grada uopšte.\nPrema rezultatima dosadašnjih PISA testiranja, pokazalo se da učenici iz Srbije poseduju manja praktična znanja od većine svojih vršnjaka iz drugih zemalja. Ovo je glavni razlog zbog čega je u okviru Gradske škole fizike velika pažnja posvećena praktičnom radu u laboratoriji. Departman za fiziku Prirodno-matematičkog fakulteta poseduje nekoliko laboratorija za opšte kurseve fizike koje će u realizaciji pomenutog cilja biti od izuzetne koristi.\nFIZNIŠ nije prva aktivnost ovog tipa organizovana u Nišu. Na prostoru grada se već dugi niz godina organizuju popularna predavanja za učenike svih uzrasta, a Gradska škola fizike postojala je u sličnom obliku na teritoriji Niša u periodu od 2000. do 2012. godine, sa ciljem pripreme za takmičenja učenika osnovnih i srednjih škola. Pored toga, jedna od važnih aktivnosti u organizaciji fizičara Nišavskog okruga je i Zimski kamp fizike, kojih je do sada održano ukupno 12. Jedan od najvidljivijih i najvažnijih rezultata rada Podružnice i Društva fizičara Niš je gimnazijsko Odeljenje za učenike sa posebnim sposobnostima za fiziku, koje ove godine obeležava 15 godina postojanja.\nNačin prijave za FIZNIŠ, kao i detaljan plan rada škole biće uskoro poznat.\nThis entry was posted in Vesti, Za učenike i nastavnike. Bookmark the permalink.


U Italiji usvojen zakon protiv onlajn maltretiranja - Bebac.com\nU Italiji usvojen zakon protiv onlajn maltretiranja\n19.05.2017. / Izvor: blic.rs\nItalijanski parlament usvojio je dugo čekani zakon protiv maltretiranja dece preko interneta\nOvim zakonom je u Italiji prvi put definisano sajber-maltretiranje i njime se zahteva od svih škola da obrazuju đake da internet koriste odgovorno, kao i da zaposle određenu osobu koja će se baviti tom problematikom.\nPoslanici su sa 432 glasa "za" i samo jednim uzdržanim usvojili novi zakon.\n- Posvetili smo ovaj zakon Karolini Pikijo kao i svim drugim žrtvama sajber-maltretiranja - rekla je predsednik donjeg doma parlamenta Laura Boldrini.\nKarolina Pikijo (14) izvršila je samoubistvo skočivši sa trećeg sprata nakon što se na internetu pojavio njen seksualno eksplicitan snimak koji je načinjen mobilnim telefonima na jednoj zabavi.\nNovim zakonom je zabranjeno koristiti internet u cilju vređanja, klevetanja, upućivanja pretnji ili radi krađe identiteta maloletne osobe. Žrtva ili njeni roditelji moći će u roku od 48 sati da traže uklanjanje spornog sadržaja.


Press Online :: Društvo :: Petrovgrad umesto Zrenjanina?\nU Zrenjaninu je osnovano udruženje “Petrovgrad“ čiji je jedan od ključnih ciljeva vraćanje starog naziva grada – Petrovrgad, pišu “Novosti“.\nRadi ostvarivanja ciljeva u oblasti zaštite srpskog kulturnog i istorijskog nasleđa i negovanja srpskog jezika i ćirilice na teritoriji Srednjobanatskog upravnog okruga u Zrenjaninu je osnovano udruženje "Petrovgrad".\n“Smatramo da su se stvorile društvene okolnosti za pokretanje javne debate i preduzimanje konkretnih aktivnosti radi vraćanja naziva grada koji je zamenjen političkim dekretom iz ideoloških pobuda”, navodi se u saopštenju "Petrovgrada", čiji je predsednik privrednik Budimir Jovanović, a među 12 organizacija i društava osnivača, nalaze se "Svetosavlje", Udruženje članova i prijatelja Matice srpske, Srpski pokret "Svetozar Miletić".\nDa podsetimo, ovo nije prva slična inicijariva. Pripadnici bugarske manjine na istoku Srbije žele da se naziv Dimitrovgrada promeni u njegov stari naziv Caribrod.


Srpske diplomate dobile direktivu: Osujetiti pokušaje Kosova - 15.10.2019, Sputnik Srbija\nŠef srpske diplomatije Ivica Dačić izjavio je da Priština nema nikakve šanse za prijem u Interpol, a srpske diplomate širom sveta iz Ministarstva spoljnih... 15.10.2019, Sputnik Srbija\n07:19 15.10.2019 (Osveženo: 09:53 15.10.2019)\nŠef srpske diplomatije Ivica Dačić izjavio je da Priština nema nikakve šanse za prijem u Interpol, a srpske diplomate širom sveta iz Ministarstva spoljnih poslova dobile su izričitu direktivu da ulože sve napore kako bi se osujetili pokušaji Kosova da postane član te međunarodne policijske organizacije.\n„Kosovo nema nikakve šanse za prijem u Interpol, doživeće katastrofu“, rekao je Dačić za „Politiku“ uoči današnjeg početka zasedanja Generalne skupštine Interpola u Čileu.\n„Večernje novosti“ su imale uvid u otvoreni telegram koji je iz Ministarstva spoljnih poslova poslat svim srpskim diplomatskim predstavništvima i u kojem je Ivica Dačić pod oznakom „vrlo hitno“ poslao jasne instrukcije.\nU telegramu se naglašava da su sprečavanje daljih priznanja nezavisnosti Kosova i povlačenje postojećih, kao i onemogućavanje prijema Prištine u međunarodne organizacije pitanja od najvišeg nacionalnog interesa i trenutno glavni spoljnopolitički prioritet na kojem je angažovano čitavo srpsko rukovodstvo.\n„U svetlu predstojećeg zasedanja Generalne skupštine Interpola u Santjagu, trenutno je apsolutni prioritet nastavak intenzivnog angažovanja diplomatsko-konzularne mreže kod svih članica“, navodi se u telegramu.\nU Dačićevom dopisu se dodaje da je Srbiji važan glas svake države u slučaju da Generalna skupština Interpola bude odlučivala o zahtevu Prištine za prijem u tu organizaciju.\n„Pojačani angažman neophodan je kod država čiji stavovi nisu čvrsti po pitanju podrške našoj poziciji“, navodi se u dopisu ministra Dačića, prenose „Novosti“.


MACS lift od 40-te do 65-te\nMACS lift, popularni lift sa malim rezom (i malim ožiljkom) može se raditi u svakoj životnoj dobi kada postoji indikacija za ovu vrstu intervencije (od 40. pa do 65. godine), a prosečna starost pacijenata koji rade ovu intervenciju je oko 50 godina.\nVećina pacijenata koja dođe na konsultaciju hoće da licu povrate svežinu i mladalački izgled. A kada ih pitam šta očekuju od liftinga lica, svi pokazuju isto: rukama povuku vertikalno naviše donje partije lica, kao i predeo jagodica, dakle neutrališu dejstvo gravitacije na svom licu.\nMACS lifting je upravo to: savremeni fejs-lifting koji ima jasan antigravitacioni efekat. Kroz rezove na koži koji idu od ušne resice, ispred uva i duž linije zalistaka (u tom delu kasnije kosa prorasta kroz ožiljak koji postaje praktično nevidljiv) odiže se koža u širini oko pet centimetara ispred uva od ležećih mišića lica (SMAS). Zatim se specijalno postavljenim šavovima (ima ih tri) ova struktura kači i snažno povuče vertikalno nagore (a ne pozadi kao kod nekih fejs-lifting tehnika).\nOperacija se izvodi u opštoj anesteziji, ali je moguće raditi i u lokalnoj. U većini slučajeva MACS fejs-liftingu prethodi laserska liposukcija podbratka.\nFotografije MACS lift pacijentkinje pre i posle operacije, iz prakse dr Veliše Arsića.\nAutor Dr Veliša Arsić\tŠtampa\tEl. pošta


Tag / Beogradska berza / Vesti online\nTurci žele 100 odsto akcija u Halkbanci\nProfit Energoprojekta pola milijarde dinara za pola 2014.\nPoslovni sistem Energoprojekt holding u prvoj polovini 2014. imao je profit od 541 milion dinara, dok je u istom periodu prošle godine zabeležio gubitak od 93,5 miliona dinara, navodi se izveštaju...\nTelekom Srbija uskoro na berzi?\nNa Beogradskoj berzi je ostvaren dobar promet od 2,85 milijardi dinara (25 miliona evra) i to zahvaljujući prodaji 82,4 odsto akcija subotičke mlekare.\nSindikat protiv prodaje Telekoma\nPredsednik Sindikata Telekoma Srbije Miroslav Joksimović izjavio je da je taj sindikat protiv prodaje Telekoma, jer bi dobijena cena bila manja nego prilikom poslednjeg pokušaja prodaje.\nNaftna industrija Srbije (NIS) imala je u prvih šest meseci 2012. dobit od 22 milijarde dinara, što je približno isti nivo profita kao u prvoj polovini prošle godine, izjavio je u ponedeljak...\nČista dobit "Telekoma" skočila 41%\n"Telekom" je prošle godine povećao dobit za čak 41 odsto, pokazuju poslovni rezultati ove kompanije koje je objavila Agencija za privredne registre. Kako procenjuju stručnjaci, to znači da će...


Lidl proširuje asortiman klimatsko neutralnih proizvoda - InStore.ba\nHome Proizvodnja Lična njega Lidl proširuje asortiman klimatsko neutralnih proizvoda\nLidl Njemačka proširuje svoj klimatsko neutralni asortiman sa novim proizvodima za njegu tijela i čišćenje. Trgovac će pod svojim robnim markama, među kojima su i Cien i W5, ponuditi alternative koje su prijateljski nastrojene prema klimi, navodi se u saopštenju.\nEmisija gasova staklene bašte biti će smanjena tokom proizvodnje, pakovanja, prevoza i odlaganja putem priznatih certifikovanih projekata za zaštitu klime. Također, Lidl Njemačka podržava izgradnju solarnog parka u Indiji, popravku fontani za piće u Eritreji i projekte pošumljavanja u Ugandi.\nGrupa već u ponudi ima klimatsko neutralne proizvode u okviru svog veganskog brenda Vemondo. Proizvodi na pakovanjima imaju etiketu “klimatski neutralno”. Postepeno širenje klimatski neutralnog asortimana je dio politike Lidla ka izbjegavanju i smanjenju emisija CO2.\nLidl Njemačka analizira svoj ugljenični otisak još od 2018. godine. Kompanija implementira tehnologije koje štede energiju u svoje radnje i logističke centre čime smanjuje emisije gasova staklene bašte. Povećana upotreba kamiona na gas rezultirala je smanjenjem CO2 za 25%, a prelazak na prirodne supstance za hlađenje polica i zamrzivača čuva 129 tona CO2 po ogranku godišnje, navodi se u saopštenju.\nKimatski neutralni proizvodi\nPrevious articleBiH: Prepolovljen urod jagoda u Unsko-sanskom kantonu\nNext articleUN FAO i EBRD organizovali okrugli sto na temu bezbijednosti hrane


Nekoliko strana (62.87kB)\nArtur, Selenija i Betameš nastavljaju svoje putešestvije kroz Sedam\nzemalja.Moraju da pronađu Arturovog dedu jer jedino on zna gde je\nzakopano blago koje će dečaku omogućiti da osujeti Davidoove\nplanove. Samo, M. Prokleti će učiniti sve da naša tri junaka ne\nostvare svoj naum.Hoće li Artur uspeti da na vreme pronađe dedu?\nHoće li uspeti da osvoji Selenino srce? I, hoće li oni zajedno,\nstavljajući vlastite živote na kocku, uspeti da spasu gradić\nMinimoja?Pridružite se našim malim junacima u ovoj uzbudljivoj\npustolovini koja se odvija u samom središtu zabranjenog grada, u\nArtur, Selenija i Betameš nastavljaju svoje putešestvije kroz Sedam zemalja.Moraju da pronađu Arturovog dedu jer jedino on zna gde je zakopano blago koje će dečaku omogućiti da osujeti Davidoove planove. Samo, M. Prokleti će učiniti sve da naša tri junaka ne ostvare svoj naum.Hoće li Artur uspeti da na vreme pronađe dedu? Hoće li uspeti da osvoji Selenino srce? I, hoće li oni zajedno, stavljajući vlastite živote na kocku, uspeti da spasu gradić Minimoja?Pridružite se našim malim junacima u ovoj uzbudljivoj pustolovini koja se odvija u samom središtu zabranjenog grada, u srcu Nekropolisa...


"ŠOKIRAĆEMO SVET" Đorđević: Uradiću sve da pobedimo SAD | Ekspres.net\n"ŠOKIRAĆEMO SVET" Đorđević: Uradiću sve da pobedimo SAD\nSelektor košarkaške reprezentacije Srbije Aleksandar Ðorđević izjavio je da će, uprkos brojnim otkazima, selekcija SAD biti prvi favorit na Svetskom prvenstvu u Kini, ali da je uveren da njegov tim može da šokira svet.\nAmerikanci su već ostali bez devetorice košarkaša posle otkaza Džejmsa Hardena, Entonija Dejvisa, Erika Gordona, Si-Džeja Mekaluma, Bredlija Bila, Zajona Vilijamsona, Tobajas Herisa, Demijana Lilarda i Demara Derozana, ali je Ðorđević uveren da će imati snažan sastav.\n"Uradiću sve da budem čovek koji će da šokira svet. SAD imaju veliki broj vrhunskih igrača, Ol-starova i napraviće 12 košarkaša koji će biti favorit broj jedan", rekao je Ðorđević za američki "The Lines".\nPovezane vesti - Kuzmić: Hvala svima na podršci\nÐorđević je, uz SAD i Srbiju, kao favorite u Kini označio još Španiju, Kanadu, Australiju, Francusku i Grčku.\nselektor košarkaška reprezentacija saša đorđević tim Sjedinjene države


Načelnik pobjednik prve partije | Palelive.com\nPočetna Regija Višegrad Načelnik pobjednik prve partije\nVIŠEGRAD – Opština Višegrad, koja je ove godine obezbijedila 70.000 KM za opštinsko Udruženje penzionera, pomogla je izradu šahovske table na otvorenom prostoru koju je danas otvorio načelnik Tomislav Popović.\nPopović je na otvaranju odigrao partiju šaha sa penzionerom Manojlom Miloševićem i pobijedio poslije duže borbe.\nMilošević je čestitao pobjedniku i zahvalio opštini i Domu kulture koji su, sa Udruženjem penzionera uložili sredstva za izgradnju velike šahovske table.\nNačelnik Popović je rekao da je ovo samo jedan vid pomoći višegradskim penzionerima.\nPriprema terena i nabavka šahovskih figura koštali su oko 1.500 KM.\nVišegradsko udruženje registrovalo je oko 2.500 penzionera.\nPrethodni članakPotpis ugovor o privremenom zaposlenju 80 radnika\nNaredni članakMali stanovi i kuće prihvatljivi za tržište


Markes ’’ukrao’’ pobedu Kartararu za novi trijumf u sezoni - Moto Berza\nMarkes ’’ukrao’’ pobedu Kartararu za novi trijumf u sezoni\nLider šampionata, Mark Markes, osvojio je gran pri San Marina nakon što je u poslednjem krugu preoteo prvi trijumf u debitantskoj sezoni Fabiju Kartararu.\nFrancuz je vodio u svakom od prva 26 kruga, ali na kraju nije uspeo i da pobedi, a Markes je do trijumfa stigao dva puta prestigavši vozača Petronas Yamahe u poslednjem krugu.\nOsvajač subotnje „pol“ pozicije, Maverik Vinjales je trku započeo u vođstvu, a dvojac Yamahinog satelitskog tima je bio tik uz njega. Markes, koji je trku počeo iz drugog reda, nakon “duela” s Rosijem u kvalifikacijama, je već u prvom krugu napredovao jednu poziciju, da bi već u narednog od Morbidelija preuzeo treću poziciju.\nI dok je aktuelni šampion jurio Vinjalesa i Kartarara, mladi debitant je odlično vozio svoju Yamahu fabričkih specifikacija, da bi već u krivini 10 preuzeo čelnu poziciju i počeo da uvećava svoju prednost.\nKada je Markes agresivnim preticanjem izbio na drugo mesto, Kartararo je već imao gotovo čitavu sekundu prednosti, ali je asu Repsol Honde trebalo svega nekoliko kruga da dođe tik iza njega.\nMeđutim, Kartarao je čvrsto držao vođstvo, dok je razmak između njega i Markesa varirao od jedne do četiri desetinke. Kako je trka ulazila u završnicu, tako je i Markes pojačavao pritisak na Kartarara, da bi pred kraj pretposlednjeg kruga prišao dovoljno blizu da u krivini 1 preuzme lidersku poziciju.\nKartararo je hrabro odgovorio, ali je Markes uspeo da konsoliduje vođstvo. Nije se predavao vozač Petronas Yamahe, ali na kraju je morao da se zadovolji drugim mestom. Pobedom na Mizanu, Markes je korak bliže odbrani naslova. Njegova prednost iznosi 93 poena, dok je ukupno 150 ostalo na raspolaganju za preostalih šest trka.\nVinjales je nekih dve sekunde zaostajao za vodećim dvojcem nakon gubitka pozicije broj 1, a mada se od tog trenutka održavao korak, uspeo je da na kraju smanji taj zaostatak na 1,6 sekundi. Yamaha je imala odličan dan u Italiji, jer je osim dva mesta na podijumu, imala i dva vozača među 5 najboljih – Rosija na četvrtom i Morbidelija na petom mestu.\nAndrea Doviciozo je uspeo da sačuva šesto mesto na izuzetno teškoj trci za Ducati, dok je Pol Espargaro, uprkos startu iz prvog reda, na kraju kroz cilj prošao kao sedmi. Đoan Mir je povratak u akciju obeležio osvajanjem osme pozicije, ispred Džeka Milera i Danila Petručija.\nAleš Espargaro je osvojio 12. mesto, dok je drugi vozač Aprilije, Andrea Janone, trku propustio zbog povrede. Horhe Lorenco je osvojio 14. mesto.\nAleks Rins je dobio kaznu koju nije uspeo da odradi, zbog pada u krivini 4, a tako su trku završili i Frančesko Banjaja, Migel Oliveira, Nakagai i Kal Kračlou, kao i Ducaijev test vozač, Mikele Piro.\nŠampionat se nastavlja već narednog vikenda. Najbolji vozači sveta se sele na Pirineje, gde se u Aragonu vozi trka za veliku nagradu ove španske autonomne pokrajine.


Vesti: U kom slučaju bi se Rusija uključila u dijalog Beograda i Prištine /video/ - 19.05.2020, Sputnik Srbija\nPratite vesti Radija Sputnjik. 19.05.2020, Sputnik Srbija\n13:29 19.05.2020 (Osveženo: 18:21 19.05.2020)\nDvoje dece u Srbiji dobilo je takozvani kavasaki sindrom, koji se može dovesti u vezu sa kovidom 19. „Nema razloga za zabrinutost — to je izuzetno retka bolest, koja je izlečiva ukoliko se ustanovi na vreme“, kažu lekari.\n„Uključenje Rusije u dijalog Beograda i Prištine je moguće samo ako svi prihvate proširenje formata pregovora. Za sada toga nema“, kaže za Sputnjik ministar spoljnih poslova Srbije Ivica Dačić.\n„Đukanovićev predlog o stvaranju ’crnogorske pravoslavne crkve‘ je tragičan i može još tragičnije da se završi“, kaže za Sputnjik profesor Bogoslovskog fakulteta i nekadašnji ministar vera Bogoljub Šijaković.\nIstražujemo: Preti li Srbiji novi italijanski scenario i da li će jedan broj firmi koji ne preživi posledice pandemije, uprkos preduzetim merama za spasavanje privrede, postati jeftin plen za bogate?


Republika Srpska osniva centar za kontrolu afričke kuge svinja | Novosti.RS\nčetvrtak, 22. 08. 2019. u 16:55\nAfrička kuga svinja trenutno nije dijagnostikovana na teritoriji Srpske i BiH, ali iz Vlade RS ističu da je usvajanje ove odluke važno zbog opravdane bojazni u tom smislu\nVlada Republike Srpske usvojila je danas u Banjaluci odluku o formiranju Republičkog kriznog centra za kontrolu afričke kuge svinja, kao tela koje će sprovoditi mere propisane Planom upravljanja kriznom situacijom u slučaju da ova bolest bude dijagnostikovana u Republici.\nAfrička kuga svinja trenutno nije dijagnostikovana na teritoriji Srpske i BiH, ali iz Vlade RS ističu da je usvajanje ove odluke važno zbog opravdane bojazni u tom smislu.\nFormiranje Republičkog kriznog centra za kontrolu afričke kuge svinja u Srpskoj predstavlja i odgovornost države da zaštiti vlastitu ekonomiju, kao i interes poljoprivrednih proizvođača, jer bi pojava ove kuge nanela ogromne ekonomske gubitke.\n- Krizni centar čine predstavnici ministarstava poljoprivrede, šumarstva i vodoprivrede, finansija, pravde i unutrašnjih poslova, Veterinarskog instituta `Dr Vaso Butozan`, republičkih uprava za inspekcijske poslove i civilne zaštite, Veterinarske komore, Saveza udruženja poljoprivrednih proizvođača, Udruženja svinjara i Lovačkog saveza Srpske - saopšteno je danas.\nVlada RS je danas prihvatila informaciju o inicijativi Univerzitetskog kliničkog centra Republike Srpske u Banjaluci za izgradnju i opremanje namenskog objekta za pružanje zdravstvene zaštite obolelima od malignih bolesti.\n- Zadužen je UKC da sačini idejni projekat i plan sa procenom vrednosti ulaganja za izgradnju i opremanje ovog objekta i istu dostavi Vladi na razmatranje - naveli su iz Vlade.\nPročitajte još - I kod nas stigla afrička kuga!\nTakođe, na današnjoj sednici je utvrđen i Predlog zakona o likvidacionom postupku kako bi se on učinio efikasnijim, bržim i ekonomičnijim.\nJednu od novina u ovom zakonu u odnosu na važeći, predstavlja propisivanje odredaba koje se odnose na unovčenje imovine u likvidacionom postupku, i to nepokretne i pokretne imovine, kao i imovine bez tereta i sa teretima.\nDetaljnije su propisane obaveze i dužnosti likvidacionog upravnika, te odgovornosti za štetu koju prouzrokuje vlasnicima kapitala i povjeriocima u toku likvidacionog postupka, kao i novčane kazne koje se mogu izreći likvidacionom upravniku u slučaju povrede odredaba ovog zakona, saopšteno je iz Biroa Vlade za odnose s javnošću.


Šta donosi dogovor vladajuće koalicije i dijela opozicionih stranaka?\nPrijedlog odluke o obrazovanju Odbora za reformu izbornog i drugog zakonodavstva u Skupštini Crne Gore, trebalo bi da doprinese ostvarenju ključnog javnog i političkog interesa – reformu izbornog zakonodavstva u cilju stvaranja uslova za održavanje fer i slobodnih izbora čije će rezultate prihvatiti svi budući učesnici na crnogorskoj političkoj sceni.\nIpak, usvajanje novih pravila u radu na izbornom zakonodavstvu Skupštine Crne Gore izazvalo je: novi sukob među opozicionim partijama u Crnoj Gori, neizvjesnost u pogledu daljih aktivnosti na reformama izbornog ambijenta, a i dalje je nepoznata perspektiva obnavljanja političkog dijaloga u Crnoj Gori.\nOdgovarajući na pitanje šta donosi dogovor vladajuće koalicije i dijela opozicionih stranaka na osnovu kojeg je parlamentarna većina usvojila izmjene odluke o obrazovanju Odbora za reformu izbornog i drugog zakonodavstva u Skupštini Crne Gore, politički analitičar Boris Marić konstatuje da je napravljen korak uz posredovanje Evropske unije u cilju obnavljanja političkog dijaloga između vlasti i opozicije, ali naglašava da i dalje postoji konfuzija od koje se ne vidi perspektiva tog dijaloga.\n"Određeni iskorak jeste napravljen, ali nije dovoljan ni jak da otkloni sve ove dihotomije, nejasnoće i da otkloni sve ono što je i dalje jedno konfuzno stanje političke scene u Crnoj Gori, jedna trajuća politička kriza i jedna, rekao bih, politička depresija koju imamo u Crnoj Gori i kojoj se još ne nazire jasan put kako izaći iz nje", ocjenjuje Marić.\nPolitički analitičar Dragiša Janjušević je skeptičan prema mogućnosti da vladajuća koalicija i opozicija postignu primarni cilj – stvaranje uslova za fer i slobodne izbore čiji će rezultat biti prihvaćen od svih aktera i na regularnost neće biti primjedbi. Jedini način da naredni izborni proces bude u potpunosti regularan je da tehnička Vlada sprovede sve dogovorene reforme, kaže Janjušević koji se poziva na prethodno iskustvo prema kojem ni dosadašnje veoma česte reforme izbornog zakonodavstva nisu rezultirale čistim i regularnim izborima.\n"Ja sam veliki skeptik, jer smo imali niz reformi izbornog zakonodavstva, od uvođenja sprejeva, elektronike, pretresanje biračkih spiskova... i poslije svih tih inovacija imali smo sve gori i gori izborni proces. Tako i sad, mislim da se ništa neće uraditi, ukoliko intervencije na zakonima ne bude realizovala tehnička Vlada", konstatuje Janjušević.\nPoslanici vladajuće koalicije su, uz podršku jednog poslanika opozicije, usvojili u Skupštini odluku kojom se u velikoj mjeri mijenja dosadašnji okvir za dogovor o reformi izbornog zakonodavstva u Skupštini Crne Gore. Amandmane je podnijela opoziciona Demokratska Crna Gora koja bojkotuje Skupštinu od izbora 2016. godine, a te amandmane je u parlamentu formalizovala i izglasala vladajuća koalicija.\nIako sve informacije govore da je usvajanju Odluke u Skupštini prethodio politički dogovor između opozicionih Demokrata i vladajuće Demokratske partije socijalista (DPS), uz posredstvo predstavnika Evropske unije i van očiju javnosti, ni jedna od učesnica dijaloga nije potvrdila da je razgovora uopšte bilo.\nZa sada je nepoznato kada su i kako vladajuća Demokratska partija socijalista i Demokratska Crna Gora dogovorili promjene u radu Odbora za izborno zakonodavstvo, u kojoj je mjeri bila medijator Evropska unija. Veći dio opozicionih stranaka nije prihvatio tajne dogovore, a među njima i Demokratski front koji je najavio da će preispitati svoje učešće u Odboru za izmjenu izbornog zakonodavstva.\n"Treba da se stidite gospodo iz DPS i gospodo iz Demokratske CG. Očigledno, parlament nije mjesto dogovora, već kuloari postaju najznačajnija institucija u Crnoj Gori", poručio je poslanik Demokratskog fronta Milutin Đukanović.\nPromjene u radu odbora za reformu izbornog zakonodavstva ne podrazumijevaju formiranje tehničke Vlade koja bi kontrolisala budući izborni proces, a o čemu su ranije postigle dogovor sve opozicione partije. To je oštro kritikovao poslanik Goran Danilović.\n"Meni je neodbranjivo da se obesmisli zahtjev opozicije za tehničkom Vladom. Nakon potpisanog Sporazuma opozicije sa građanima, mi ne možemo imati ni jednu inicijativu prema vama (DPS) koja ne uključuje tehničku Vladu, zbog toga što smo se obavezali", ocijenio je Danilović.\nNa optužbe opozicionih stranaka da su DPS- i Demokrate napravili tajni dogovor i da je time stvorena praktično nova koalicija, odgovorio je poslanik DPS-a Nikola Rakočević, koji je rekao da je namjera da se opozicija vrati u Odbor za reformu izbornog zakonodavstva.\n"Mislimo da izborni ambijent u Crnoj Gori mora biti bolji i spremni smo da unaprijedimo izborne zakone po mjeri evropskih zakona i evropskih standarda. Nema nikakvih novih koalicija ni u najavi. Mi smo sa našim koalicionim partnerima veoma zadovoljni i nećemo ih mijenjati", naveo je Rakočević.\nKomentarišući dosad neviđenu situaciju u kojoj opoziciona partija (Demokratska Crna Gora) predlaže amandmane, ali amandmane ta opoziciona stranka ne brani niti usvaja u Skupštini, već to sve čini vladajuća koalicija na čelu sa DPS-om, politički analitičar Boris Marić to ponašanje objašnjava interesima i međunarodnim uticajem.\n"Ovo je jedna školska situacija gdje vi možete jasno da prepoznate interes svih aktera: i onih koji su predlagali, onih koji su usvajali, onih koji su kritikovali i onih koji su stajali po strani. Znači svi su gledali šta im je u datom trenutku i datim okolnostima politički interes koji će ih pozicionirati u perspektivi da vide kako će da grade dalju svoju poziciju i stavove. Drugi nivo je uticaj međunarodne zajednice. Evropska Unija je posredovala u tom dogovoru i u tom posredovanju su se preuzele određene obaveze i one su efektuirale kao uslov za dalji dijalog", kaže Marić.\nNaši sagovornici se slažu da će predstavnici međunarodne zajednice, odnosno Evropske unije, morati i nadalje da prate proces potencijalnog dijaloga za reformu izbornog zakonodavstva.\nPolitička kriza u Crnoj Gori i političko nepovjerenje u Crnoj Gori traje od parlamentarnih izbora 2016. godine. Ti izbori su rezultirali sudskim procesom "državni udar", aferom "koverta", dugim bojkotom parlamenta od strane opozicije i izostankom političkog dijaloga o reformi izbornog sistema na koji je upućivala Evropska komisija.


Ostale vesti, 11.12.2020, 11:00 AM\nGoogle je u Francuskoj kažnjen sa 100 miliona evra zbog kršenja zakona zemlje o kolačima za praćenje korisnika interneta u reklamne svrhe.\nTo je najveća kazna koju je ikada odredilo francusko nadležno telo za zaštitu privatnosti podataka.\nAmerička kompanija Amazon takođe je kažnjena sa 35 miliona evra zbog kršenja pravila.\nCNIL je rekao da francuski veb sajtovi Google i Amazon nisu tražili saglasnost posetilaca pre nego što su reklamni kolačići sačuvani na njihovim računarima. Google i Amazon takođe nisu pružili jasne informacije o tome kako će se koristiti kolačići i kako posetioci njihovih francuskih veb sajtova mogu odbiti kolačiće, zaključila je francuska Nacionalna komisija za informatiku i slobode (CNIL).\nCNIL je dao kompanijama rok od tri meseca da promene obaveštenja o kolačićima na njihovim veb sajtovima. Ako to ne urade u predviđenom roku, biće kažnjene sa dodatnih 100000 evra dnevno dok se ne izvrše promene.\nGoogle je, komentarišući odluku CNIL-a, rekao da ona ne uzima u obzir činjenicu da se francuska pravila i regulatorna uputstva neprestano menjaju, a Amazon je rekao da se ne slaže sa odlukom CNIL-a i da oni neprestano ažuriraju svoju politiku privatnosti kako bi “udovoljili novim potrebama i očekivanjima kupaca i regulatora”, kao i da se u potpunosti pridržavaju svih važećih zakona u svakoj zemlji u kojoj posluju.


Za razliku od vakcina - ovo zaista može da izazove autizam kod dece, upozoravaju stručnjaci | Edukativna stranica\nZa razliku od vakcina – ovo zaista može da izazove autizam kod dece, upozoravaju stručnjaci\nNova istraživanja pokazala su da autizam u toku trudnoće izaziva nešto što je do sada smatrano bezazlenim\nNaučnici tvrde da autizam ne izazivaju vakcine već infekcija tokom trudnoće dok se beba razvija u materici majke.\nNova saznanja objavljena su u “Molekularnoj psihijatriji” i kažu da trudnice koje imaju povišenu temperaturu, naročito tokom drugog tromesečja, imaju 40 odsto više šansi da rode autistično dete.\nIstraživanje je obuhvatilo 95.000 dece rođene u Norveškoj, a istorije bolesti njihovih majki bile su jasne i dokumentovane. Teorija je da to nema veze sa bakterijama i virusima kojima je majka izložena već sa imunim sistemom koji odgovara na njih. Oni tvrde da zapaljenske hemikalije kao što su citokini mogu da prođu kroz placentu i da utiču na fetus koji se razvija. Trudnice koje su uzimale acetaminofen kako bi smanjile temperaturu imale su manje šanse da rode autistično dete.\n– Ovo istraživanje koje je obuhvatilo dobar i transparentan uzorak potvrdilo je vezu između temperature i rizika od pojave autizma. Takođe, pokazuje da je rizik veći u drugom tromesečju i da raste kako majka ima čestu temperaturu, a da uzimanje lekova kao što je acetaminofen smanjuje rizik od autizma, rekao je Tomas Frejzer.\nNaučnici nisu sigurni da su neki lekovi za smanjenje temperature uvek najbolje rešenje zato što je uzimanje nekih lekova za to povezano sa nekim drugim rizicima u trudnoći. Ovo nije prvi put da istraživanja ukazuju na opasnost od infekcija u toku trudnoće, piše PopSugar. Skoro je objavljeno da su trudnice koje su preležale grip i imale tempetraturu nedelju dana izložene riziku od autizma.\nNe treba odmah dizati paniku, jer ne znači da će svaka trudnica koja je dobila temperaturu da rodi autistično dete. Od 20 odsto trudnica koje su imale temperaturu samo 2 odsto je rodilo autistično dete.


Prijava i uslovi za upis studenata na studije u Americi i Kanadi, informacije o obrazovnom sistemu i upisnim rokovima.\nAmerika sa preko milion međunarodnih studenata je jedna od najpopularnijiih destinacija za studiranje u svetu, koja studentima nudi najsavremenije i najkvalitetnije studijske programe iz gotovo svih oblasti. U Americi se nalazi preko 5,000 koledža i univerziteta, nude se ra...\nUpis na studije u Kanadi je proces koji nije baš jednostavan i možemo ga podeliti na nekoliko koraka. Kanadski obrazovni sistem se razlikuje od našeg u broju upisnih rokova u toku godine...\nDa biste mogli da studirate bilo gde u inostranstvu, potrebno je da dokažete da imate zadovoljavajući nivo znanja engleskog jezika, kako biste mogli da pohađate nastavu na engleskom na odabranoj obraz...\nKanada kao jedna od najpopularnijih destinacija za studiranje od 20. oktobra 2020. godine postepeno otvara svoje granice za međunarodne studente, na osnovu odluke njihove Vlade. Imigraciona služba Ka...\nKanadske vlasti su zajedno sa obrazovnim institucijama učinile značajne napore da stvore bezbedne uslove i posle više meseci otvore granice za međunarodne studente. Studenti koji ispunjavaju us...


Travničko poduzeće nagrađeno na prestižnoj poslovnoj konfenerciji 'Pouzdanost 2019'\nNajveća konferencija za dodjelu bonitetnih priznanja i poslovno umrežavanje u Bosni i Hercegovini, okupila je više od 450 učesnika iz bh. privrede i regiona u sarajevskom hotelu Hills.\nU fokusu konferencije bila je javna promocija lidera izvrsnosti, tj. 5.215 (što je pokazala analiza LRC-a) bh. kompanija sa iznadprosječnim rezultatima poslovanja, od kojih je njih više od 50 sa bonitetnom ocjenom 4 i 5 nagrađeno certifikatom i Zvijezdom bonitetne pouzdanosti.\nOno što je posebno značajno za bonitetno pouzdane kompanije u BiH jeste da su BBI Bank i BBI VIP Business Club prepoznali važnost i potencijal ovog projekta, te su kao suorganizator treću godinu zaredom pružili dodatnu podršku kompanijama koje bilježe natprosječne poslovne rezultate.\nOd 33.000 analiziranih kompanija u Bosni i Hercegovini, 16 posto je zadovoljilo stroge međunarodne kriterije bonitetne pouzdanosti, istaknuto je na poslovnoj konferenciji "Pouzdanost 2019" koja se održala jučer u Sarajevu.\nJedna od nagrađenih kompanija je i JP RV „Plava voda“ d.o.o. Travnik, o čemu direktor Granić kaže:\n„Moram da istaknem zadovoljstvo što smo uspjelida se uvrstimo u krug kompanija koji su ispunili kriterije za dobivanje certifikata pouzadnosti i bonitetne zvijezde. Naravno, zbog trenutne specifičnosti finansiranja našeg rada kao i zbog činjenice da zbog uticaja niza spoljnih faktora realizacija Projekta „Plava voda“ traje puno duže nego što smi mi planirali, dobivanje ovog certifikata mi ne posmatramo kao potvrdu uspješno vođenog biznisa.\nMeđutim, obzirom da je procjena urađena od nezavisnih eksperata, dobiveni certifikat svakako može poslužiti kao garancija da se javniim sredstvima koja mi dobivamo na raspolaganje, upravlja u skladu za najsavremenijm i europskim standardima te će nas ovo priznanje svakako motivisati da u budućnosti budemo još bolji.“\nTravnik / Zakazana 38. redovna sjednica Općinskog vijeća\nJavni poziv za dodjelu poticaja za unapređenje poljoprivredne proizvodnje Općine Travnik


Uhapšen prvi osumnjičeni u Srbiji a zbog "Tome" reagovao i američki FBI! - epiCentar INFO\nUhapšen prvi osumnjičeni u Srbiji a zbog “Tome” reagovao i američki FBI!\nProdukcijske kuće Minakord i Kobra film, vlasnici autorskih prava filma “Toma” prijavili su Odjeljenju za visokotehnološki kriminal Ministarstva unutrašnjih poslova neovlašćeno dijeljenje linka na internetu za gledanje filma “Toma”.\nKako je navedeno u saopštenju, Antipiratska agencija Srbije (SAPA) tokom vikenda je uočila više stotina linkova i napomenula da po krivičnom Zakonu Srbije svako objavljivanje ili dijeljenje autorskog djela spada u kršenje autorskih prava, pa će protiv onih koji neovlašćeno dijele film “Toma” na internetu biti pokrenuta krivična prijava Tužilaštvu za Visokotehnološki kriminal, ukoliko sa svojih naloga ne uklone film.\nJedan od osumnjičenih za neovlašćeno dijeljenje linka na kojem se nalazi film “Toma” po društvenim mrežama uhapšen je i u nedjelju je saslušan u Tužilaštvu za visoko tehnološki kriminal, gdje je priznao krivicu i detaljno iznio odbranu, potvrdili su za Kurir u tom tužilaštvu.\nSvi oni koji su dalje neovlašćeno podijelili ovaj link sa filmom “Toma”, biće takođe procesuirani, a trenutno se radi na njihovom pronalaženju, porucuju iz tužilaštva. Takođe, se radi na otkrivanju i procesuiranju osobe od koje je ovaj link potekao.\nOsumnjičeni se tereti za neovlašćeno korišćenje autorskih prava i određena mu je mjera zabrane upotrebe interneta, kako bi se spriječile dalje zloupotrebe. Krivična prijava je podnijeta policiji još u petak, prenosi Tanjug.\nMeđutim, klasični piratski dvd rip koji je procurio, postao je centralna tema u Srbiji, a ova vijest došla je i do agenata FBI, koji su po hitnom postupku zabranili sve piratske snimke Bjelogrlćevog filma u Americi i najavili istragu.\nRazlog umiješanosti FBI je taj što se premijera, kao i kasnije projekcije filma “Toma” na američkom tržištu očekuju 7. novembra. Budući da je u pitanju zločin, na koji su vlasti u SAD posebno osjetljive, ne čudi ovako ekspresna rekcija.\nDugo se nije desilo da neki domaći film nelegalno procuri na Internet. FBI je čvrsto riješen da stane na put piratima, koji su imali na umu da besplatno dijele sadržaj filma putem linka uoči premijere filma u SAD. FBI bi mogao da podigne optužnicu protiv lica koji bi eventualno pokušali da plasiraju nelegalni snimak popularnog filma.\nU tom gradu je ljetos snimljeno osam scena filma o legendarnom pjevaču narodne muzike Tomi Zdravkoviću, a u njemu se kao statisti pojavljuju i mnogi naši ljudi koji žive i rade u Americi.\nIzvor: Kurir.rs/ Informer Foto: Aleksandar Kujučev\nTags: Dragan Bjelogrlić, film, Toma\nPrevious Smršajte i ojačajte imunitet citrusima\nNext Da li ste u opasnosti od tužbe ako ste gledali piratsku verziju filma Toma?


Pored ostalog, Inzko je osudio činjenicu da se proces formiranja vlasti odužio, sada na više od godinu dana, “što znači da se ne mogu usvajati novi zakoni, uključujući i budžet na državnom nivou, što uveliko onemogućava zemlju da se efikasno nosi sa aktuelnim problemima, kao što je migrantska kriza.”\nValentin Inzko je takođe naglasio da veličanje osuđenih ratnih zločinaca, što je i dalje rašireno, otežava postizanje istinskog i trajnog pomirenja među svim narodima. “Posebno je sramotna pojava revizionizam ili čak otvoreno negiranje genocida u Srebrenici, koji je pravna činjenica potvrđena presudama kako međunarodnih tako i domaćih pravosudnih organa, uključujući i Međunarodni krivični sud za bivšu Jugoslaviju – tijelo koje je ustanovilo Vijeće sigurnosti UN-a“, rekao je Inzko.\n“Naglašavajući česta osporavanja suvereniteta i teritorijalnog integriteta Bosne i Hercegovine, visoki predstavnik je istakao potrebu za punim poštivanjem Dejtonskog mirovnog sporazuma, naročito potrebu za poboljšanjem cjelokupnog funkcioniranja državnih institucija i jačanjem vladavine prava”, saopšteno je iz OHR-a.\nU saopštenju Vlade su naveli da su “usvojili Dvadeset i drugi izvještaj Vijeću sigurnosti Ujedinjenih nacija koji je, u ime tog bh. entiteta kao potpisnice svih aneksa koji čine Dejtonski sporazum, generalnom sekretaru UN-a i zemljama članicama Vijeća sigurnosti, uputio predsjednik Vlade RS-a Radovan Višković”.\n(05. novembar 2019.)


Šalke 04 - Blic Sport\nNastasić obara rekord: Šalke za Srbina daje 21 milion evra\nFudbaler Mančester Sitija Matija Nastasić blizu je prelaska u Šalke za rekordnih 21 milion evra, tvrdi nemački Bild.\nRaul: Real je favorit protiv Šalkea, ali mora da pazi jer Nemci se ne predaju\nFudbaler katarskog Al Sada Raul Gonzales rekao je da će biti specijalan osećaj za njega da gleda meč osmine finala Lige šampiona između madridskog Reala i Šalkea, klubova u kojima je ostavio značajan trag.\nBajern poslao Kirhofa na pozajmicu u Šalke\nFudbaler Bajerna iz Minhena Jan Kirhof igraće do kraja sledeće sezone na pozajmici u Šalkeu, saopštio je evropski i nemački šampion.\nŠalke nudi Raulu ulogu ambasadora kluba: Naša vrata su mu širom otvorena\nŠalke 04 spreman je da ponudi svom nekadašnjem napadaču Špancu Raulu ulogu ambasadora kluba, tvrdi nemački "Bild".\nVolkot: Šalke je veoma neugodan tim, možemo biti zadovoljni bodom\nTeo Volkot smatra da Arsenal ne treba previše da žali zbog ispuštene prednosti od 2:0 u meču protiv Šalkea i da može biti zadovoljan remijem.


VUČIĆ: DA SAM JA OTIŠAO U BIH, ‘OBJESILI’ BI ME – Islam u vremenu\nVUČIĆ: DA SAM JA OTIŠAO U BIH, ‘OBJESILI’ BI ME\nOctober 8, 2018 - by K3R4N\nPredsjednik Srbije Aleksandar Vučić izjavio je u ponedejljak da je Srbiji “spočitavano” da se miješa u izbore u Bosni i Hercegovini, iako to nije tačno, a da na odlazak predstavnika Evropske unije, među kojima je i hrvatski premijer, niko nije reagovao.\n“Slušamo priče da se Srbija meša u izbore u Bosni i Hercegovini. Nisam bio tamo 12 meseci, nisam primio [predsednika bh. entiteta Republika Srpska Milorada] Dodika ovde, a on je izabran za člana Predsedništva Bosne i Hercegovine”, rekao je Vučić.\nS druge strane, primijetio je da na odlazak hrvatskog premijera Andreja Plenkovića u Bosnu i Hercegovinu niko nije reagovao.\nČESTITKE POBJEDNICIMA IZBORA\n“Da sam ja otišao, mediji iz cijele Evrope bi me bukvalno objesili, ali ako to uradi neko iz EU-a, onda je sve u redu”, primjetio je Vučić.\nNavodi da o svemu tome treba iskreno, pošteno i otvoreno razgovarati i da treba rješavati, inače ćemo se, kaže, suočiti sa još više problema.\nPredsjednik Srbije čestitao je građanima Bosne i Hercegovine na mirno sprovedenim izborima i izrazio nadu u još bolju saradnju sa Bosnom i Hercegovinom i RS-om u budućnosti.\n“Koristim nezvanično priliku, a zvanično ću sačekati da CIK [Centralna izborna komisija Bosne i Hercegovine] objavi konačne rezultate, da čestitam [Šefiku] Džaferoviću, [Željku] Komšiću i Dodiku [novim članovima Predsjedništva Bosne i Hercegovine]. Za ostale mislim da još rezultati nisu poznati”, kazao je Vučić.\nPrevious Article OVO SU NOVI REZULTATI CIK-A: KO ĆE PREĆI PREDSJEDNIČKI PRAG?\nNext Article IZBORNA KRAĐA PRIJAVIO ZLOUPOTREBU GLASA SVOG SINA KOJI STUDIRA U NJEMAČKOJ


Država mora ulagati u razvoj: Sve više penzionera, a manje zaposlenih.\nPošto takav scenario nije održiv jer nijedna država koja ne ulaže u svoj razvoj ne može ni da ostvaruje privredni rast, reforma penzijskog sistema trebalo bi da bude prvi vruć krompir s kojim će se suočiti nova vlast jer više nema vremena za odlaganje.\nPoslednji predlog zakonskih izmena koje je napravio PIO fond i u koje je “Blic” imao uvid predviđaju da se ukupni rashodi smanje za 13,2 odsto ili 74,7 milijardi dinara, dok bi se učešće dotacija iz budžeta smanjilo na 41,6 odsto sa sadašnjih gotovo 50 odsto. Caka je, međutim, u tome što bi iz budžeta i dalje ista suma odlazila na penziono-invalidsko osiguranje - samo ne preko PIO fonda već preko raznih ministarstava nadležnih za zdravstenu zaštitu penzionera, isplaćivanje naknade za tuđu negu i pomoć i isplatu penzija vojnim i poljoprivrednim osiguranicima.\n- Ovakve izmene ne dovode do suštinske održivosti penzijskog sistema. To nije rešenje koje će dovesti do stvarnih povećanja prihoda PIO fonda i smanjivanja dotacija iz budžeta - kaže Miladin Kovačević.


decembar 2013 – Informatika u Srednjoj školi\nBaš to sam previdela dok sam čitala, razmišljala i pisala o E-učenju, baš to što moja koleginica Tanja Jovanović nije, i to ono najvažnije: osmesi i radoznale oči naših učenika kada uđem u učionicu. Ništa nemože da zameni takve poklon.\n29. decembra 2013. informatika ssvg\tPostavite komentar\nŠta je elektronsko učenje (obrazovanje)?\nTo je najpre širok pojam koji obuhvata različite oblik učenja uz pomoć informaciono-komunikacionih tehnologija. Elektonsko obrazovanje je svakim obrazovni programom koji koristi informaciono-komunikacione tehnologije (IKT) u cilju realizacije nastave/učenja. Pod elektronskim obrazovanjem smatra se širok skup obrazovnih aktivnosti pri čemu se sa manje pažnje razmatra pitanje infrastrukture a mnogo više načina komunikacije, saradnje, interaktivnosti, kvaliteta nastavnih sadržaja, usluga, prakse i sl.\nU evropskom obrazovnom prostoru dosta se pažnje posvećuje elektronskom učenju i obrazovanju na daljinu. Postoje brojni razvojni programi finansirani od strane Evropske Unije kojima se u školama podstiče primena novih IKT.\nEuropean Schoolnet mesto je gde se možemo informisati o različitim IKT programima za škole. Takođe, Evropska Unija ima zajednički informativni portal posvećen elektronskom učenju www.elearningeuropa.info gde se možete informisati o aktuelnostima i razvoju ove oblasti u Evropi.\nElektronsko učenje možemo još definisati proces transfera znanja i veština preko mreže uz korišćenje računarskih aplikacija i okruženja u procesu učenja. Te aplikacije i procesi obuhvataju učenje preko Web-a, preko računara, u digitalnim učionicama, kao i digitalnu kolaboraciju. Sadržaji se prenose preko Interneta, satelitske televizije i CD-ROM-a.\nU Evropi, Sevrnoj Americi, Japanu i drugim razvijenim zemljama, koršćenje tehnologija Web inteligencije u razvoju sistema za elektronsko učenje je već postalo zaseban pravac istraživanja. Neki srpski istraživači će biti uključeni u ovaj projekat, oni učestvuju u nekim evropskim i drugim internacionalnim projektima iz ove oblasti. Oni nameravaju da kroz ovaj projekat prenesu iskustva i rezultate tih internacionalnih projeka u istraživačko-razvojne napore akademske i softversko-industrijske sredine u Srbiji, te da na taj način unaprede stanje stvari u sadašnjim inicijativama u Srbiji u oblasti elektronskog učenja.\nPredmet koji predajem zahteva da pratim, učestvujem i koristim elemente e-učenja onoliko koliko dozvoljavaju tehnički uslovi, gde ne mislim samo na kompjutersku opremu, internet konekciju i sl. već i na moje angažovanje, strukturu i tehničku opremljenost učenika individualno. Sve je više sadržaja, različitih elemenata e-učenja koji se mogu preuzeti sa Interneta i prilagoditi nastavi predmeta. Takođe je sve više kurseva, online seminara (među kojima je i ovaj) koji edukuju nastavnike u oblasti elektronskog učenja. Znam koliko je teško nekim kolegama da naprave elektronsku pripremu za čas a kamo li da koriste IKT u nastavi. Međutim, učenici su naši pokretači te tako moramo prići njima, prenositi im znanje i razvijati veštine na njihovom „jeziku“ i biti sa njima na istim talasnim dužinama a to je svakako E-učenje\n29. decembra 2013. informatika ssvg\t2 komentara


Nova Varoš: Ulica Mahala dobila novi naziv - Zlatarska - PPmedia\nNova Varoš: Ulica Mahala dobila novi naziv – Zlatarska\nPosted on\t11 децембра, 2015 4:00 pm by adminpp033\nUlica Mahala u Novoj Varoši nosiće u buduće ima Zlatarska, dok su ulice Đačka i Magistralni put sačuvale stare nazive.\nPokrenuta je i procedura da se umesto sokaka u centru grada ime Tihomira Tike Ljujića, nekadašnjeg direktora „Limskih HE“ i predsednika opštine ponese Dom kulture za čijeg je mandata i građen.\nOdluku su doneli odbornici Skupštine opštine Nova Varoš, a na predlog Opštinskog veća najviše zamerki iznela je opozicija. Veće je predložilo da Ulica Mahala promeni naziv u Zlatarska, Ulica Magistralni put u Uvačka, a da se Ulica Đačka od bivšeg restorana „Zlatar“ do stare zgrade osnovne škole zove Ulica Tihomira Tike Ljujića.\nOdbornici su međutim upozorili da će eventualno usvajanje ovih predloga izazvati pravu lavinu sličnih zahteva iz svih delova grada.\n– Mnogi gradovi imaju ulice koje se nazivaju Mahala, pa je čudno objašnjenje iz zahteva građana koji stanuju u ovoj ulici da naziv nije adekvatan vremenu i da su zbog njega dovedeni u podređen položaj – smatra Radivoje Bujišić, odbornik opozicione GG „Novi ljudi za Novu Varoš“.\nNa inicijativu socijalista predlog Opštinskog veća je na sednici Skupštine opštine korigovan. Prema mišljenju odbornika, pokojni Tihomir Tiko Ljujić je zaslužio više od gradskog sokaka.\n– Ima Tihomira Tike Ljujića, bivšeg direktora „Limskih HE“ trebao bi da ponese Dom kulture koji je i izgrađen u njegovo vreme . Čak dve javne ustanove u našem gradu nose naziv „Jovan Tomić“ što je nepotrebno, pa je zbog toga naš predlog da Biblioteka zadrži ovaj naziv a da Dom kulture dobije novo ime – kaže šef odborničke grupe vladajuće SPS Milovan Glavonjić.\nSocijalisti kažu da za ovo imaju podršku SNS kao koalicionog partnera, a da će zatražiti i saglasnost porodice pokojnog Tihomira Ljujića i mišljenje nadležnog ministartsva. Kako se očekuje, ovaj predlog će se pred odbornicima naći na sednici Skupštine opštine krajem decembra.\nОзнаке: Dom kulture „Jovan Tomić“, Skupština opštine Nova Varoš, Ulica Mahala, Ulica Tihomira Tike Ljujića, Zlatar


Premijer Vučić o situaciji na Kosovu:Hteli su da miniraju prugu i uhapse mašinovođu. Voz iz Raške krenuo nazad za Beograd - Železnice Srbije ad\nPremijer Vučić o situaciji na Kosovu:Hteli su da miniraju prugu i uhapse mašinovođu. Voz iz Raške krenuo nazad za Beograd\nNakon četvoročasovnog čekanja u železničkoj stanici Raška, poslednjoj stanici pred administrativnu liniju sa Kosovom i Metohijom, voz koji je u subotu, 14. januara u 8.30 sati nakon punih osamnaest godina sa putnicima ponovo saobraćao iz Beograda za Kosovsku Mitrovicu, nešto posle 20.30 sati krenuo je iz Raške nazad ka Beogradu. Po redu vožnje, ovaj voz je u železničku stanicu Kosovska Mitrovica trebalo da stigne oko 18.30 sati.\nVoz sa putnicima za Kosovsku Mitrovicu u Raškoj je stajao danas od 16.30 sati, u skladu sa odlukom premijera Srbije Aleksandra Vučića, a posle informacija da je Priština nameravala da uhapsi mašinovodju i putnike iz voza, i na taj način izazove šire sukobe.\nPovodom situacije vezane za voz Beograd – Kosovska Mitrovica premijer je tokom popodneva hitno sazvao vanrednu sednicu Biroa za koordinaciju službi bezbednosti, a na konferenciji za novinare je objasnio šta se dešava sa promotivnim vozom\n– Jutros u 8.30 za Kosovsku Mitrovicu iz Beograda je poslat voz, ponavljam voz, a ne tenk ili oklopno vozilo, ili bilo šta slično. Putnički voz, koji je trebalo da spaja ljude, gradove, u skladu sa principima međunarodnog javnog prava, zakonima svih zemalja sveta u skladu sa najvišim vrednostima i standardima Evropske unije, a to je sloboda kretanja ljudi. Voz je krenuo na put, a onda su počele da se događaju gotovo neverovatne stvari – započeo je konferenciju za novinare premijer Vučić.\n– Moram da vas obavestim da smo mi večeras saznali da su Albanci, njihove specijalne snage, deo pruge pokušali da miniraju, ali izgleda da ni to nisu bili sposobni da urade kako treba. Poslali su svoje jedinice, samo od Albanaca sastavljenu jedinicu iz mesta Lužane, iz trougla Podujevo – Orlane – Vučitrn. Poslali su ih sa dugim cevima na Jarinje, gde je trebalo da sačekaju voz, da uhapse mašinovođu Jelenka Stevanovića, uhapse putnike voza i time, ne kao što smo mislili da ostvare neku političku pobedu, već da dovedu do sukoba većih razmera – kazao je Vučić, i dodao da su se meštani tog dela Kosmeta, tačnije opštine Leposavić naseljene najviše Srbima, odmah organizovali.\n– Srbi, kada su videli šta Albanci čine, okupili su se i okružili albansku jedinicu iz Lužana. Albanci su mimo bilo čijeg odobrenja, mimo odobrenja NATO, poslali 17 blindiranih oklopnih vozila tipa „kobra“ sa specijalnim jedinicama ROSU na sever Kosova sa željom da isprovociraju sukob. Moja je odluka bila u tom trenutku, i time se ponosim, da zaustavim naš voz u Raški da bih sačuvao i slobodu i živote naših ljudi – rekao je Vučić.\n– Ovo je moja poslednja molba i upozorenje Albancima na Kosovu i Metohiji i moja poruka Srbima na Kosovu i Metohiji da treba da ostanu na svojim ognjištima. Moja molba Albancima je da ne pokušavaju da napadnu srpski narod oružjem na Kosovu i Metohiji, jer Srbija te napade neće dozvoliti – kazao je Vučić i dodao da niko njegove reči ne treba da shvati kao pretnju.\n– Mir je apsolutno u svačijem interesu, neka se ne igraju i ne ruše ono što smo dugo gradili, a to su mir i sigurnost za sve građane. Voz sa običnim putnicima nije pretnja nikome, kao ni čokoladica, a ni đuveč“ – rekao je premijer.\nKako je dodao, mi nikome problem nismo napravili, „a prolazili su, svakoga dana, 50 autobusa i sa zelenim orlovima i sa crnim orlovima i nikada nisu imali probleme…“.\nPremijer je rekao i da je tražio hitan sastanak sa državnicima, da je već razgovarao sa Visokom predstavnicom Evropske unije za spoljnu politiku i bezbednost Federikom Mogerini, kojoj je preneo koliko je razočaran reakcijom EU po tom pitanju. O današnjem događaju namerava da upozna i rukovodstvo Ruske Federacije i Narodne Republike Kine. Takođe, on je naveo i da će pokušati da stupi u kontakt sa američkim potpredsednikom Džozefom Bajdenom i upozna ga „sa ratnim igrama“ koje je Priština planirala kao i da nije siguran da za to „nisu imali nečiji blagoslov“.\nPrethodno tokom dana, nekoliko sati nakon polaska voza iz Beograda za Kosovsku Mitrovicu, na pojedinim prištinskim portalima pojavili su se snimci kako neidentifikovane, maskirane osobe postavljaju eksploziv uz šine.


Komandantica Nacionalne garde Marylandа generalmajor Linda Singh u posjeti Ministarstvu odbrane BiH\nU delegaciji su bili brigadna generalica April Vogel, brigadna generalica Janeen Birckhead, vojni ataše SAD-a u BiH pukovnik Michael Tarquinto i predstavnici Odjela za odbrambenu saradnju (ODC) Ambasade SAD-a koje je predvodio pukovnik Corey Shea.\nRazgovaralo se o saradnji Nacionalne garde Marylanda i MO i OS BiH u okviru Programa državnog partnerstva (SPP), Programa vojska-vojsci, kao i o načinima i modalitetima nastavka i proširenja saradnje u narednom periodu.\nMinistrica Pendeš se u ime MO i OS BiH zahvalila komandantici NMG na podršci i saradnji, uz uvjerenje da će se ista nastaviti i u narednom periodu u oblastima koje će dodatno koristiti osposobljavanju pripadnika OS BiH za njihove trenutne i buduće misije.\nTakođer, ministrica Pendeš je upoznala goste o trenutnim aktivnostima MO i OS BiH, sa posebnim naglaskom na potrebu što skorijeg aktiviranja MAP-a, kako bi se moglo otpočeti sa implementacijom dokumenta „Pregled odbrane“, čiji je sastavni dio i Plan modernizacije Oružanih snaga BiH.\n„Mir, sigurnost, stabilnost i ulaganja u BiH su prioritet za sve nas, kako za građane naše zemlje tako i za nosioce funkcija u BiH. Očekujem da će ovaj program saradnje u narednom periodu biti proširen i nadograđen, te predlažem da se, osim programa „Military to Military“ (Vojska – Vojsci), saradnja nastavi u pravcu civilno-civilne saradnje, što bi dodatno osnažilo partnerstvo između BiH i države Maryland, a javnost u BiH bi još više i značajnije prepoznala važnost ovog partnerstva i saradnje. Moguća saradnja u narednom periodu može biti na nivou akademskih zajednica, odnosno, sa univerzitetima u BiH (Sarajevo, Banja Luka, Mostar i Tuzla) gdje su i sjedišta kliničkih centara“, istakla je ministrica Pendeš.\n„Očekujem da u narednom periodu saradnju treba usmjeriti i u segmentu civilno-civilnog partnerstva, a plan je i da se u oblasti kibernetičkog izazova naprave određeni pomaci, te da BiH u tom smislu ima značajnu ulogu kada je u pitanju regionalni pristup ovoj problematici“, istakla je komandantica NG Marylanda.\nPodsjećamo kako je savezna američka država Maryland petnaest godina država-partner Bosni i Hercegovini. Saradnja BiH i SAD-a kroz Program M2M (Military to Military/Vojska - Vojsci) realizira se u cilju povećanja interoperabilnosti OS BiH sa OS SAD-a i pružanja pomoći i podrške demokratskim institucijama i državnim organima BiH. Partnerstvo dviju strana proteklih godina, uprkos brojnim izazovima na globalnoj svjetskoj sceni, nije smanjena.


Real Madrid i Šahtjor igraju na zamenskim stadionima u Ligi šampiona - SPORTSKI ŽURNAL\nReal Madrid i Šahtjor igraju na zamenskim stadionima u Ligi šampiona\nFudbalski klubovi Real Madrid i Šahtjor iz Donjecka igraće ove sezone na zamenskim stadionima u Ligi šampiona, saopštila je Evropska fudbalska unija (UEFA)\nReal će igrati na stadionu Alfredo Di Stefano u klupskom trening centru, pošto se renovira "Santjago Bernabeu". Real će u prvom kolu dočekati Šahtjor 21. oktobra, u prvom kolu Grupe B.\nStadion je kapaciteta 6.000 mesta, a Real na njemu od juna igra utakmice u prvenstvu. Utakmica će se igrati bez publike zbog pandemije korona virusa.\n"Ako se Real plasira u nokaut fazu, biće procenjeno da li će se utakmice tamo igrati", navodi se u saopštenju Uefe.\nŠahtjor od februara 2014. godine nije igrao na svojoj Dombas areni, zbog ratnog sukoba Rusije i Ukrajine. Sve utakmice u Ligi šampiona ove sezone igraće na Olimpijskom stadionu u Kijevu, gde će u prvom kolu 27. oktobra dočekati Inter. U Grupi B igra još i Borusija iz Menhengladbaha.


MALO LI JE: ZVORNIK UZIMA KREDIT OD SEDAM MILIONA ZA ZGRADE, RASVJETU I KAMERE | Hayat.ba\nGradonačelnik Zoran Stevanović je javnu nabavku za izbor najpovoljnije banke za kreditno zaduženje raspisao prije dva dana.\nTraži se kredit od sedam miliona maraka, a da bi taj novac dobili na raspolaganje u Gradu Zvornik spremni su da plate troškove, odnosno kamate i obradu kredita u iznosu od 1,64 miliona maraka.\nKredit namjeravaju da otplaćuju deset godina uz grejs period od godinu dana.\nNavodi se da se zadužuju za kapitalna ulaganja, a najviše planiraju da potroše na izgradnju i kupovinu poslovnih objekata, ukupno 3,56 miliona KM.\nZa investicije u mjesnim zajednicama namijenjeno je 2,94 miliona KM, a planira se rekonstrukcija i izgradnja objekata, piše capital.ba.\nNajmanji iznos kredita planiran je za javnu rasvjetu i montažu video nadzora što bi trebalo da košta pola miliona maraka.\nGradonačelnik Zvornika Zoran Stevanović ranije je najavljivao da će novac od kredita i iz budžeta ove godine biti utrošen za izgradnju nove zgrade Gradske uprave, za kupovinu prostorija Centra za socijalni rad, Centra za djecu sa smetnjama u razvoju, video nadzor i javnu rasvjetu, vodovod Lokanj-Pilica, prečistač u Tabancima, kanalizacioni sistem u Branjevu ta rekonstrukciju putne infrastrukture u mjesnim zajednicama.


Poljska: „Severni tok – 2“ vodi ka ratu Rusije i Ukrajine - 15.02.2018, Sputnik Srbija\nPoljska: „Severni tok – 2“ vodi ka ratu Rusije i Ukrajine\nU Poljskoj stalno iznalaze nove izgovore protiv izgradnje ruske cevi u Evropi. Projekat „Severni tok 2“ je opasan jer njegova izgradnja stvara novo potencijalno... 15.02.2018, Sputnik Srbija\nrusija, vesti, svet, ukrajina, poljska\n© Nord Stream 2 / Wolfram ScheibleSeverni tok 2\nU Poljskoj stalno iznalaze nove izgovore protiv izgradnje ruske cevi u Evropi. Projekat „Severni tok 2“ je opasan jer njegova izgradnja stvara novo potencijalno „žarište“, smatra poljski premijer Mateuš Moravecki.\nRusija: „Severni tok 2“ jača evropsku energetsku bezbednost\n31 Januar 2018, 16:38\n„Ukrajina je danas prilično bezbedna, jer kontroliše gasovod koji vodi u Centralnu Evropu. Kad se pojavi ’Severni tok 2‘ gasovod kroz Ukrajinu će biti isključen“, smatra poljski premijer Mateuš Moravecki.\n„Rusija može na svaki način zaoštriti situaciju, napasti zemlju. ’Severni tok‘ je korak u tom pravcu“, rekao je poljski premijer.\n„Jednostavno govoreći, ’Severni tok 2‘ nije potreban, štetan, unosi raskol u zapadno društvo“, zaključio je premijer Mateuš Moravecki, piše poljski list „Interija fakti“.\nPo njegovim rečima, zahvaljujući isporukama tečnog prirodnog gasa, EU ima dovoljno mogućnosti da zadovolji svoje potrebe za gasom u visini od 180 milijardi kubnih metara godišnje. Nemačka planira izgradnju svog terminala za uvoz tečnog gasa u grad Brunsbutel.\nRanije je Varšava izrazila želju da izgradi sopstveni analog „Severnog toka 2“, snage deset milijardi kubnih metara godišnje. Planirano je da gasovod počne sa radom 2022. godine.


Aktivnosti Crvenog krsta Kula\nSastanak direktora Udruženja MNRO „Plava ptica“ sa ministarkom Darijom KisićTepavčević\nObjavio Urednik u 27. novembra 2020.\nS obzirom na trenutnu epidemiološku situaciju, u Opštinskoj organizaciji Crvenog krsta su zadovoljni odzivom dobrovoljnih davalaca krvi u proteklom periodu i njihovom željom da pomognu pacijentima koji čekaju na potrebne jedinice krvi.\nCrveni krst Kula je nedavno organizovao četiri akcije dobrovoljnog davalaštva krvi u saradnji sa Zavodom za transfuziju krvi Vojvodine u Kuli, Sivcu, Ruskom Krsturu i Kruščiću. Na akciji je prikukupljeno 70 jedinica krvi i pridruženo 12 novih davalaca. U Narednom periodu akcije će biti održane u Kuli 03.12.2020. u periodu od 08.00 do 11.00 časova u prostorijama Crvenog krsta Kula i 22.12.2020. u periodu od 08.00 do 11.00 časova u Crvenki u prostorijama Doma kulture.\nOsim pomenutih akcija Crveni krst je obeležio Mesec solidarnosti uz organizovanje humanitarne akcije za pomoć socijalno ugroženoj deci u okviru koje je prikupljen školski pribor. U akciji su učestvovali učenici od prvog do četvrtog razreda i njihovi učitelji.\nU novembru Crveni krst Kula je iz sopstvenih sredstava, obezbedio higijenu za jedanaest porodica, dece koja su korisnici projekta, koji se realizuje u Crvenom krstu Kula. Paketi higijene sadrže sva neophodna higijenska sredstva za održavanje kućne i lične higijene, dovoljnu količinu prema broju članova porodice, kao i dezinfekciona sredstva.\nProgram za pomoć romskoj i socijalno ugroženoj deci, realizovan je u skladu sa trenutnom epidemiološkom situacijom. Deci je pružena pomoć u učenju, kao i kreativne i zabavne radionice, sa radom u manjim grupama uz poštovanje svih mera koje nalaže trenutna situacija.\nCrveni krst Kula je sa ciljem preventivnog delovanja u suzbijanju Kovida-19, korisnicima delio maske i dezinfekciona sredstva, a institucijama od značaja obezbeđeni su plakati i flajeri sa preventivnim merama, navode u ovoj humanitarnoj organizaciji.


SDA u koaliciji sa Strankom za BiH - Kozarac.ba\nRukovodstvo Stranke demokratske akcije (SDA) donijelo je juče zaključak da počnu pregovore sa Strankom za BiH o formiranju koalicije, potvrdio je za “Nezavisne” Amir Zukić, generalni sekretar SDA.\nNa jučerašnjem sastanku, na kojem su uz najuže rukovodstvo stranke prisustvovali predsjednici kantonalnih i regionalnih odbora SDA, Zukić kaže da su odlučili da uđe u koaliciju sa Strankom za BiH, “pod uslovom da se jasno poštuju izborni rezultati i pitanje digniteta SDA”.\n“Sa predsjednicima kantonalnih i regionalnih odbora analizirali smo rezultate izbora i platformi o konstituisanju vlasti. Odlučeno je da počnu pregovori sa Strankom za BiH, uz naša osnovna opredjeljenja ka evropskim integracijama, a to su izmjene Ustava, reforma obrazovanja, zdravstva i sva druga važna pitanja”, kazao je Zukić. On je istakao da su na jučerašnjem sastanku podržali predsjednika SDA Sulejmana Tihića i rukovodstvo stranke kao jasan dokaz stranačkog jedinstva.\nZukić je kazao da će se o ustavnim reformama i različitom viđenju ovog procesa između SDA i Stranke za BiH razgovarati na bazi stranačke platforme, kada počnu pregovori između dvije stranke.\n“Otvoreni smo za saradnju sa svim partijama koje su postigle uspjeh na ovim izborima. Ostajemo pri ponudi da se osnuje koncentracijska vlada na nivou BiH, u koju bi ušli predstavnici svih stranaka koje su ostvarile dobre rezultate na izborima”, kazao je Zukić, dodavši da to podrazumijeva i saradnju sa Socijaldemokratskom partijom (SDP) BiH.\nZukić je kazao da će se o svim detaljima raspravljati na sjednici Predsjedništva SDA, koja će biti održana nakon objavljivanja konačnih rezultata izbora.\nIgor Radojičić, generalni sekretar SNSD-a, smatra da koalicija SDA i SBiH vodi potpunoj radikalizaciji političke scene u BiH.\n“Zabrinjava to što očito počinje okupljanje na jednom konceptu koji je koncept suprotstavljanja predloženim promjenama Ustava koji su lideri dogovorili proljetos i zauzimanje radikalnijih stavova koje je personifikovala SBiH. Čini se da SDA postepeno napušta ustavne promjene koje je bila prihvatila, koncept ustavnih amandmana na Ustav BiH, i da će nakon izbornog poraza koji je doživio predsjednik SDA Sulejman Tihić približava političkoj poziciji SBiH i HDZ 1990 koje se, takođe, protive ustavnim promjenama”, kaže on i dodaje da ukoliko bi se ovaj koncept koaliranja ostvario to bi značilo da su ustavne promjene koje su lideri ranije dogovorili mrtve.\n“SNSD je podržao paket amandmana i bilo kakav pokušaj redefinisanja toga na štetu RS za nas je apsolutno neprihvatljiv i mi u takvim razgovorima ne bi imali razloga da učestvujemo, jer se ovdje radi o radikalizaciji političke scene i novog prisupa Ustavu BiH”, kazao je on.\nRadojičić je rekao da “svako ima pravo da bira svoje koalicione partnere u bh. parlamentu, ali da u ovom momentu u FBiH niko sam, niti dvije partije zajedno nemaju većinu, za koju će trebati najmanje tri partije”.


Hunter - RUR Esports\nNiko i Hunter produžili ugovore sa G2 Esportsom\nMožda i dva najpoznatija CS:GO imena sa Balkana, braća Kovač, Niko i Hunter, potpisali su ovog vikenda nove dugogodišnje ugovore sa G2 Esportsom! Nikola “NiKo” Kovač i Nemanja “huNter-” Kovač posvetili su svoju budućnost G2 Esportsu pred početak PGL Majora…\nU finalu jednog od najvećih turnira godine Faze je uspeo da savlada G2 sa 3-0, a iako rezultat ne govori tako, prisustvovali smo jednom neverovatno uzbudljivom okršaju! Samo dan nakon što je G2 napravio veliki podvig savladavši NAVI, mnogi su…\nOG i G2 obezbedili plasman na BLAST Spring Finals\nG2 i OG, dve ekipe možda i najzanimljivije balkanskoj CS:GO zajednici, ovog vikenda su obezbedili plasman na veliki BLAST Spring Finals turnir koji će se održati u junu ove godine! Prošle godine nije bilo sumnje da je G2 omiljena ekipa…\nNemanja ”huNter-” Kovač će se drugu godinu zaredom naći među 20 najboljih igrača na svetu po izboru HLTV-a, pošto je proglašen za 12. CS:GO igrača sveta, što je za jedno mesto bolje nego prethodne godine. Kao i svake godine, najpopularniji…\nDugoiščekivani transfer Ilje “m0NESY” Osipova iz NAVI-evog omladinskog tima u G2 je konačno finaliziran, potvrdila je organizacija na svojim socijalnim mrežama. O ovom transferu se govori već neko vreme, a dve organizacije su se navodno dogovorile još pre nekoliko nedelja.…


Dodik: Od kraja iduće sedmice Agencija za lijekove neće djelovati u Srpskoj - NTV Arena\nDodik: Od kraja iduće sedmice Agencija za lijekove neće djelovati u Srpskoj\nSrpski član Predsjedništva BiH Milorad Dodik izjavio je danas u Istočnom Sarajevu da od kraja iduće sedmice Agencija za lijekove i medicinska sredstva BiH neće djelovati u Republici Srpskoj i najavio da će Narodna skupština usvojiti leks specijalis koji će regulisati pitanje snabdijevanja bolnica.\n“Mi ćemo za 2-3 dana predložiti leks specijalis Narodnoj skupštini koja će to usvojiti i regulisati pitanje snabdijevanja bolnica na način kako smo danas razgovarali i postigli opštu saglasnost”, rekao je Dodik na konferenciji za novinare.\nPrema njegovim riječima, suština tog zakona jeste da će biti proglašeno nevažećim djelovanje Agencije za lijekove i medicinska sredstva BiH na prostoru Republike Srpske i uspostavljen novi sistem.\n“Ako Srbija može da koristi sve ono što joj stoji na raspolaganju kako bi obezbijedila kiseonik, koji je valjan i za djecu, onda možemo i mi. I mi ćemo to uraditi”, naglasio je Dodik.\nOn je rekao da je direktor Agencije za lijekove i medicinska sredstva BiH Aleksandar Zolak državni neprijatelj broj jedan Republici Srpskoj.\n“Može da se preseli u Federaciju i da nastavi da izmišlja stvari”, poručio je Dodik nakon sastanka zvaničnika Republike Srpske sa direktorima bolnica u Srpskoj.\nTags: agencija za lijekove, bih, kiseonik, milorad dodik, rs, zemlja\nPlastenici za 13 socijalno ugroženih porodica /VIDEO/\nPožar u ulici Svetozara Ćorovića, nastradala jedna osoba